
SVETI ANTUN 





PADOVANSKI 


Ne samo da je Antun Padovan- 
ski (1195-1995) zbog svojih izvan- 
rednih kreposti bio proglašen sve- 
cem (za nepunu godinu dana nakon 
svoje smrti), nego je od pape Pija 
XII. — dana 16. I. 1946. proglašen i 
naučiteljem Crkve, dobivši liturgij- 
ski naziv Doctor evangelicus. 

Izvrstan poznavalac Svetoga 
pisma, živeći i propovijedajući 
Evanđelje, vršio je veliki utjecaj na 
duše, zalutale privodio k Bogu i 
razotkrivao vjerske zablude. 

Zahvaljujemo ocu Marijanu 
Kovaču, požrtvovnome i neumor- 
nome misionaru, apostolu Riječi, 
što nam je pripremio i ovo djelo u 
okviru Antunova velikoga jubileja — 
800-te obljetnice rođenja, znajući 
uvijek izabrati ono što je aktualno 
za naše vrijeme, uočavajući glavne 
misli i poruke, osvjetljujući ih i 
nama predajući svojim lijepim sti- 
lom, izražajnom snagom, kako bi 
nam koristili, želeći prosuti nadna- 
ravni sjaj na mnoge duše, obogatiti 
ih plodovima Riječi i privesti ih 
svome vječnome Izvoru. 

PROSLOV 


"Ako tražiš čudesa, pođi Antunu", rekao je sveti Bo- 
naventura o tome nadasve omiljenu svecu, na čijem se 
grobu već u Bonaventurino vrijeme (bio je general Fra- 
njevačkoga reda 1256.) zbilo mnoštvo čudesa. Sveti 
Antun spada među najneobičnije likove Katoličke 
crkve. Samo jedanaest mjeseci nakon smrti - nakon 
najkraćega kanonizacijskog procesa u dosadašnjoj po- 
vijesti - proglašen je svetim. Crkva u kojoj je pokopan, 
crkva njegova imena u Padovi (jedna od najvećih na 
svijetu) ugostila je tijekom stoljeća mnoge milijarde ho- 
dočasnika, a i danas je jedno od najfrekventnijih 
proštenišnih središta u svijetu. Bezbrojna čela i bez- 
brojne ruke pobožno dodiruju tamošnji svečev relikvij- 
ski oltar. 

Pored vjerskih i mističkih nadahniteljskih poticaja u 
užem smislu, sveti je Antun inspirator nebrojenih djela 
likovne umjetnosti i graditeljstva. 

Čini se da su legendarni atributi padovanskog sveca, 
bez kojih ga naše dobre majke i bake ne bi valjda mo- 
gle ni zamisliti (Mali Isus i ljiljanov cvijet) kasnijega da- 
tuma. Davni su ga umjetnici radije prikazivali kao 
crkvenoga učenjaka i širitelja prave vjere s knjigom u 
lijevoj ruci. Jacopo Torriti ga je na svojoj prikazbi sta- 
vio u društvo sa svetim Ivanom Evanđelistom i svetim 
Ivanom Krstiteljem u Rimu (u crkvi Santa Maria Mag- 
giore). Cijeli mu je život oslikan u glavnome svetištu, 


SVETI ANTUN PADOVANSKI 


bazilici u Padovi, o kojoj povjesničarka likovne umjet- 
nosti, suradnica vatikanskoga glasila -"Osservatore Ro- 
mano" Silvia Mantanari kaže da je dragulj zapadnoga 
graditeljstva. 

Sveti je Antun najomiljeniji svetac svijeta, kako 
točno ustanovljuje N. Vukoja u svome prilogu o sv. 
Antunu u "Bratu Franji" u broju 3/1982. Posebno je 
znakovito da ga ne štuju samo katolici, nego svi 
kršćani, ali ne samo oni: njegova prošteništa vrve, prim- 
jerice, muslimanima, o čemu svjedoče poznavatelji pri- 
lika u antunovskim hodočasničkim mjestima Bosne i 
Hercegovine. Planetarna popularnost toga sveca dobro 
je poznata i raznim smutljivcima i napasnicima, pa se 
pri zavođenju masa radi svojih novčanih probitaka 
služe upravo svetim i omiljenim Antunovim imenom 
(sjetimo se praznovjernog i na dobitak usmjerenog tzv. 
lanca sv. Ante). 

Dakako, poseban razlog da smo se dali na ovaj po- 
sao jest osamstota obljetnica svečeva rođenja, koja se 
1995. godine slavi po svemu svijetu, ali mi se čini da će 
naši vjernici i inače rado čitati zgode iz života ovoga 
dragoga povijesnoga i rajskog uzora, kojega svi mi 
osjećamo bliskim duhovnim prijateljem, s kojim smo u 
molitvama i u meditacijama tako reći svakoga dana za- 
jedno. 

U ovome su autorovu pothvatu prisutna još dva poti- 
caja, prvo, činjenica što je franjevac konventualac, - 
drugo, što je sin hrvatskoga naroda. 

Zašto? 

Kao franjevac pripadnik je istoga Reda čiji je član 
bio i padovanski svetac, a kao franjevac konventualac 


SVETI ANTUN PADOVANSKI 


Hrvatske provincije svetog Jeronima suradnik je i su- 
dionik posebnoga čašćenja koje sveti Antun ima u toj 
sredini. Konventualci su izgradili i oni opslužuju crkvu 
koja se smatra hrvatskim nacionalnim svetištem sveto- 
ga Antuna i izdaju časopis kojemu je dugo bio naslov 
"Glasnik svetoga Antuna Padovanskog", a kada je taj 
list dobio glavni naslov "Veritas" (na što je tadašnji 
urednik bio odlučio da se odupre sudskim pokušajima 
zabrane u protuvjerskome režimu, s obzirom da je list 
pod imenom "Glasnik sv. Antuna Padovanskog" bio 
predmet optužbe) zadržao je dotadašnji naziv kao pod- 
naslov. 

Drugi je razlog autorova pripadnost hrvatskom naro- 
du, u kojem je Antunov kult posebno velik, što se, iz- 
među ostaloga, vidi i iz izbora imena novorođene djece. 
U Hrvatskoj ima pokrajina gdje se tako reći svako 
treće dijete zove Ante, Antica, Antonija, Antiša itd. da- 
kle po našemu svecu. 

Glavni dio ove knjige slijedi objavu mojega rukopisa 
u Veritasu tijekom 1992. godine i u prvih pet brojeva 
1993. U knjizi su ispravljene neke sitnije pogreške, 
životopis je popraćen s ponekom bilješkom ispod crte. 
Budući da u Veritasu nije bio objašnjen način kako je 
Antun dobio otpust iz svoje prve redovničke zajednice, 
to je pitanje ovdje osvijetljeno, a detaljnije je objašnjen 
i njegov zanimljiv nastup pred biskupom Bourgesa Si- 
moneom. Također je dodatno opisana zgoda s mazgom 
što se poklonila pred Presvetim u euharistijskome otaj- 
stvu na trgu u Riminiju, koji se po tome zove Piazza del 
Mulo. 

Osim glavnoga dijela objavio sam i kratki pregledni 
prilog "Naši prostori i sveti Antun", te kao šećer koji 
dolazi na kraju - "Propovjedničke bisere sv. Antuna", 
odnosno, njihov izbor, koji je također izlazio u Verita- 
su u drugoj polovini 1993., nakon što je svršilo objavlji- 
vanje svečeva životopisa. 

AUTOR 

KRATKI ŽIVOTOPIS SV. 
ANTUNA 


1195. - (danas općenito prihvaćeno) - Rođen je u Li- 
sabonu, od roditelja Alfonza i Marije, u "bogatoj i ple- 
mićkoj" obitelji. Ime mu je Fernando. 

1202-1209. - Gotovo sedam godina pohađa biskup- 
sku školu povezanu s katedralom u Lisabonu. 

1210. - Ulazi u samostan sv. Vinka, u okolici Lisabo- 
na među redovničke kanonike sv. Augustina. 


1212. (?) - Prelazi u drugu augustinsku zajednicu, Sv. 
Križa, u Coimbri. Kanonička zajednica vodila je brigu o 
jednoj gradskoj i o jednoj seoskoj župi, zatim je vodila 
dvije bolnice, ugošćivala druge i starala se o drugim pa- 
storalnim i skrbničkim incijativama. 

1220. - Zaređen za svećenika. Kako je bio zadužen 
za ugošćivanje, tako je susreo prve franjevce, nadošle iz 
Asiza, koji su ga se duboko dojmili. Ovi su ubrzo u Ma- 
rakešu, u Maroku, podnijeli mučeništvo, bili preneseni 
i pokopani baš u kanoničkoj crkvi Sv. Križa. Ostavlja 
augustince i odlazi franjevcima. Mijenja ime u Antun. 
Oblači haljinu Franjinih sljedbenika. Krajem godine 
putuje u Maroko. Uskoro po dolasku teško obolijeva. 

1221. - U proljeće se odluči vratiti na oporavak. 
Olujni je vjetar lađu odbacio na Siciliju, i Antun je gost 
subraće franjevaca u Messini. U svibnju odlazi u Asiz i 
sudjeluje na "kapitulu rogožina". Susreće Franju, koji 

se odrekao upravljanja Redom i sluša njegove opome- 
ne. Po završetku Kapitula, brat Gracijan, "ministar i 
sluga" Male braće u Romagni, sa sobom vodi Antuna i 
dodjeljuje ga samotištu Monte Paolo, blizu Forlia, da 
slavi misu, da se brine za čišćenje i da sudjeluje u kor- 
skom oficiju. Ondje ostaje oko 15 mjeseci. 

1223. - U rujnu prigodom svećeničkog ređenja neke 
braće, iskazao se poznavanjem biblijskog nauka, zano- 
som i darom izražavanja. Otada postaje putujući pro- 
povjednik i teološki učitelj subraće. Krajem ove i 
početkom slijedeće godine, Franjinim pismom dobiva 
dozvolu da u Bologni predaju svetu teologiju. 

1224. - Nalazi se u Vercelli. 

1225. - Ide u Francusku. Zaustavlja se u Montpellie- 
ru, Toulousi, Limogesu i Bourgesu. 

1226. - Imenovan je "kustosom" Male braće okruga 
Limoges, i vodi ih u teškom poslu evangelizacije, pasto- 
ralne brige i pobijanja krivovjerja. Posvećuje se teo- 
loškom naučavanju i sastavljanju ponekih pomagala za 
propovijedanje. Intenzivan mu je kontemplativni život. 

1227. - Krajem ove ili početkom slijedeće godine po- 
novno je u Italiji u svojstvu "provincijalnog ministra" 
sjevernih regija. 

1230. - Odlazi u Asiz na opći kapitul. Po završetku 
Kapitula ide s drugom braćom u Rim izložiti Papi pro- 
bleme Reda u velikoj krizi identiteta, napretka i prila- 
godbe. 

1229-1230. - Propovijedanje u Treviškoj Marki i Pa- 
dovi, gdje sastavlja Sermones: nedjeljne, marijanske i 
blagdanske govore. 

1231. - Poznata je korizma kojom je započeo kršćan- 
sku obnovu Padove svakodnevnim propovijedima, po- 
sebno u obliku kateheza, i ispovijedanjem mnoštva. 
Takav način bijaše početak utjecajne evangelizacije u 
gradu i okolici. Zdravlje mu se nezaustavljivo po- 
goršava. Krajem svibnja nalazi se u Camposampieru. 
Dovršava pokoji rukopis i razmatra. U podne, 13. lip- 
nja uhvatila ga je opća klonulost. Želi se vratiti u Pado- 
vu. Na putu, u Arcelli, umire. 

1232. - Papa Grgur IX. proglasio ga je svetim u kate- 
drali u Spoletu, 30. svibnja. Od 1568. godine časti se 
kao naučitelj Crkve, a papa Pio XII. to potvrđuje 16. si- 
ječnja 1946. godine. Dobiva liturgijski naziv "Doctor 
evangelicus". 

(Preuzeto iz Kalendara sv. Ante - 1995., izd. Svjetlo riječi - Livno) 

ZAVIČAJ I DJETINJSTVO 


Sretnete li nekog Portugalca i porazgovarate li se 
malko s njime, doći će na red i tema o Svetom Antunu. 
Može li biti da spontano zaustite, kako je to već uo- 
bičajeno, "Antun Padovanski", i što ćete doživjeti? Su- 
govornik će vas poprijeko ošinuti pogledom i pomalo 
sažalno skrenuti vam pozornost: "O ne, varate se! Riječ 
je o Antunu iz Lisabona!" 

Istini za volju, imaju pravo. Ta zar mi i inače svece 
ne imenujemo prema njihovom mjestu rođenja, a ne 
prema mjestu njihove smrti ili počivališta, gdje im leže 
smrtni ostaci? 

Antun jest Portugalac. Rođen je oko 1195. u Lisabo- 
nu, kao prvi sin ugledne, viđenije obitelji. Rodna kuća 
nalazi se u blizini katedrale. Nedugo nakon rođenja di- 
jete je kršteno u katedrali, a nadjenuli su mu u Portu- 
galu popularno ime Fernando. Pretpostavlja se da je 
Fernando imao više braće i sestara. Znamo za jednu 
njegovu rođenu sestru da se zvala Marija. Ona je 1235. 
umrla u samostanu sv. Mihaela u Lisabonu, kao redov- 
nica kanoničkog! reda. 

Roditelji su dječaka, kad se našao u odgovarajućoj 
dobi, uputili u tamošnju katedralnu školu, gdje je ste- 


1. > Stari je običaj da se augustinski red naziva kanoničkim, premda 
se to kosi s uobičajenim značenjem toga i sličnih izraza 
(kanonički, kanonik). Tako obično zovemo članove kaptola koji 
postoje pri dijecezama (kanonički zbor). 

kao onoliku školsku naobrazbu kakva je već tamo bila 
predviđena za djecu plemićkih i imućnijih obitelji. 
Izučavao je osnove latinskog jezika, čitanje i pisanje, a 
morao se uvesti i u određene temeljne pojmove iz 
računanja. Morao je isto tako ovladati i liturgijskim 
pjevanjem, a napose utvrditi se u osnovnom nauku 
kršćanske vjere i života, što bismo danas rekli, u vjero- 
nauku. 

S druge strane, roditelji su mu usadili duboku po- 
božnost i plemeniti način mišljenja, odnosno pro- 
suđivanja: plemenite darove. Dobar primjer njihova 
kršćanskog življenja djelovao je odgojno, dakle iz- 
građujuće, na njegov sveukupni budući život. 

Od roditelja je naučio pomagati sirotinji, priskakati u 
pomoć svakom siromahu i suosjećati s patnjama onih 
koji trpe. Trag toga zapažamo i danas u golemom pril- 
jevu siromaha i bijednika svake vrste; tu imamo podri- 
jetlo Antunova "kruha" ili "limenke", posebno na 
vratima samostana gdje žive redovnici i redovnice. 

Za vrijeme svoga školovanja Fernando je osjetio po- 
ziv na svećeništvo. Svjetovni provodi njegovih vršnjaka, 
koji su se pomamno povodili za slobodnijim životom i 
raskalašenim primjerom koji im je davao kralj Sanchez 
1. (1185-1211), na Fernanda nisu izvršili veći utjecaj, ni- 
ti su mu predstavljali nekakvu zamamniju snagu koja bi 
ga odvukla od njegove namisli. 


2 U Zagrebu na Svetom Duhu, to je svojedobno bio uveo pater 
Ivan Cuk. 

AUGUSTINSKI REDOVNIK 


Fernando se za samostanski život odlučio s petnaest 
godina. Odrekao se svakog imanja i zemaljskih dobara, 
te napustio roditelje i očinsku kuću. U toj dobi, oko 
1210. godine, skrasio se u samostanu Sv. Vinka kod au- 
gustinaca, uz gradske zidine, i u njih zamolio redov- 
ničko odijelo, Taj sudbonosni korak izveo je s onom 
značenja vrijednom odrješitošću koja je i inače resila 
njegove osebujne karakterne vlastitosti. Polazeći od 
njegove osobne strane, to mu je pripomoglo da je, zah- 
valjujući Božjoj pomoći i zagovoru nebeske Majke, ko- 
ju je za života visoko štovao, mogao prebroditi oluje i 
zamke mladenačkog doba, razdoblje sazrijevanja, te 
čist i neporočan na duši i tijelu zaplivati naprijed. 

Samostan u kojemu je Ferdinand živio bio je kraljev- 
ski zavjetni dar ili zadužbina, što znači da je bio bogato 
opremljen i opskrbljen. Ubrzo nakon njegova stupanja 
u samostan augustinaca, došlo je do uplitanja krune u 
crkveno-političke borbe. Povrh toga, mladi redovnik 
kanoničkog? reda Sv. Autustina - novicijata još tada ni- 


3. > Taj izraz nema veze s kanonicima kao članovima dijecezanskoga 
kaptola (kanoničkog zbora). Augustinci su redovnička zajednica 
(redovnici i redovnice) s dva velika ogranka. Prvi ogranak 
obuhvaća učenjake, umjetnike, uglednike, te oni često žive u 
udobnim prilikama koristeći se darovnicama pojedinih vladara. 
araki moneta po omotao ve 

što može izazvati zabunu. Tako u nekim 
enaklopedijama pie daje neš minijaturist svjetskog gasa, Julije 
Klović, bio kanonik, a on je samo bio član augustinskog reda. 

je bilo - češće nego li je to njemu bilo drago, primao je 
posjete rođaka i poznanika, a salijetali su ga i vršnjaci. 
Kroz sve se to vrijeme Fernando osjećao ugrožen u du- 
hovnom životu, u ozbiljnoj pripravi za svećeništvo, ali 
ništa manje ni u radu i studiju. Iznenada odluči zamoliti 
svog poglavara da bi samostan u Lisabonu zamijenio sa 
samostanom Sv. Križa u Coimbri, koji je inače bio i ma- 
tični samostan ovog Reda u Portugalu. 

Coimbra, tada glavni grad kraljevine Portugal, bila je 
smještena oko 170 km sjevernije od Lisabona. Ovdje je 
Fernando, počevši od 1211/12., proveo punih osam go- 
dina. Bile su to godine posvećene studiju svetog bogo- 
slovlja, što je tada u bitnome značilo izučavanje Svetog 
pisma. Kod augustinaca je studij uživao veoma ugledni 
glas. Fernando se ne samo uveo u površno shvaćanje 
Svetog pisma, nego je zalazio također u dubinski, du- 
hovni smisao Božje riječi. Tako je dospio do dubokog 
razumijevanja istina vjere i njihova značenja za kršćan- 
ski život. A to sve skupa upravo u duhu Sv. Augustina, 
oca njegova Reda. Punina i bogatstvo Svetog pisma 
osvajali su njegovu dušu i preko spisa crkvenih otaca, 
koje je on također temeljito upoznao. 

Za vrijeme svog studija Fernando se također suočio 
s tadašnjim religioznim problemima svog vremena. U 


Drugi pak augustinski ogranak predstavlja nešto sasvim drugo, 
a nastao je 25 godina nakon smrti sv. Antuna Padovanskog. 
Taj je ogranak utemeljen na siromaštvu ("prosjački red"). 
Nastao je jamačno po uzoru na franjevce. Odjeća im je crna. 
Augustinska zajednica kojoj je pripadao kratko vrijeme 
Femnando-Antun bila je učenjačka i dobrostojeća. Ali 
kršćansko poimanje koje potječe od sv. Augustina (prioritet 
vjere nad filozofijom) veoma je prisutno i u ranim franjevačkim 
zajednicama. 

radu bz predaha i odmora on se opremio i opskrbio go- 
lemim potencijalom znanja, koje će mu kao suho zlato 
dobro doći u njegovu kasnijem propovjedničkom djelo- 
vanju protiv zabluda tadašnjeg vremena. No, više od 
svega ostalog, on je u svoje pamćenje utisnuo Sveto pi- 
smo, i time do kraja opečatio svoj unutrašnji duhovni 
svijet u tolikoj mjeri da je kasnije dobio naziv "škrinja 
zavjetna", prema Starom zavjetu. No, što je još više, on 
je također živio iz duha Biblije, posebice Evanđelja. 

Nije dugo potrajalo kad li se i u samostanu Sv. Križa 
poradi svađe između kralja Alfonza II. (1211-1239) i 
crkvenih vlasti počeše odražavati žalosni događaji. 
Među augustincima oblikovale su se dvije stranke. A 
takav razvoj stvari više je nego štetio očuvanju mira u 
samostanskoj zajednici. Mora da je za mirnog Fernan- 
da ovo vrijeme svađa i nemira u vlastitom samostanu 
bilo pravi križni put, pogotovo ako znamo za njegovo 
uzorno držanje i duboko proživljene osjećaje i misao- 
nost. Kad je situacija konačno bila pročišćena, on više 
nije bio u Coimbri. Božji je plan s njime bio posve 
drukčiji... 

FRANJEVAC 


Nekako 1217. godine stignu prvi pripadnici Reda 
male braće na portugalsko tlo. Potpuno nepoznati, bo- 
sonogi, priprosti i do kraja siromašno obučeni. Nitko 
im dobrodošlicu nije poželio. Bilo je uvriježeno 
mišljenje - nešto slično kao i u drugim zemljama - da bi 
oni mogli biti zavodnici, krivovjerci i otpadnici. Jedva 
da bi u ovoj zemlji mogli umorne noge otpočinuti, da 
im nisu priskočile u pomoć pobožne žene iz kraljevske 
kuće. Kraljica Urraca darovala im je u Coimbri kapeli- 
cu, posvećenu Sv. Antunu pustinjaku. Tu su podigli 
skromnu nastambu. 

Živjeli su kako im je propisivalo redovničko Pravilo: 
po Evanđelju. Molili su, radili i prosjačili milostinju od 
vrata do vrata, ali samo onda kad im nagrada za trud i 
rad ne bi dostajala da prežive. Pri tom su dospjeli i do 
glavnih vrata raskošne zadužbine kanoničkih redovnika 
augustinaca, gdje je Fernando zacijelo prvi put s njima 
došao u dodir. 

Plemeniti čovjek, kanonički redovnik i naobraženi 
teolog, osjetio se na izuzetno privržen način privučen 
njima. Ti fratri u pepeljastim haljinama, koji su se odre- 
kli svih lagodnosti života i ugoda, ni u kojem slučaju ni- 
su pokazivali učenost; pače, nijedan od njih nije 
posjedovao visoku naobrazbu, a ipak su usprkos svemu 
zračili i ižarivali radost i mir. Bili su posve drugačiji re- 
dovnici od onih koje je Fernando poznavao. 

Jednog dana 1220. godine u Coimbru su dovedeni i u 
blizini samostana Sv. Križa pokopani posmrtni ostaci 
petorice pripadnika Reda male braće, brat Berard i 
njegova četiri pratitelja, koji su kao misionari bili otišli 
u Maroko i onda zbog svoga zanosnog ispovijedanja 
vjere pretrpjeli mučeničku smrt. Morali su biti pokopa- 
ni ovdje, uz veliku crkvu, jer je kapelica darovana maloj 
braći zacijelo bila pretijesna da im primi zemaljske 
ostatke. 

Junačko žrtvovanje života ove petorice franjevaca, k 
tome i uzoran život njihove subraće u Portugalu, i ne 
baš sasvim posljednje: oprečnost između (ratarskog 
života i nimalo ohrabrujućih prilika u njegovu samosta- 
nu, približili su Fernanda velikoj odluci da promijeni 
samostan i postane franjevac, mali brat, te se na taj 
način kao misionar još više preda Bogu. No, ne samo 
to. On je htio povući isti potez kao petorica mučenika. 
Želio je otići u Maroko, da tamo dosegne palmu 
mučeništva. 


Nakon svečana pokopa petorice franjevačkih 
mučenika Fernando je pristupio nekolicini pripadnika 
Reda male braće i priopćio im svoju vruću želju da bu- 
de primljen u njihovu zajednicu. Premda su franjevci 
bili ljudi sasvim skromne naobrazbe u ono doba, nisu 
nipošto bili slabe pameti, pa su smjesta shvatili koliko 
bi im ta "prinova" vrijedila: augustinac Fernando bio je 
već prilično poznat po učenosti i ćudorednim vrlinama 
(kojima se uvelike izdvajao među mlakim augustinci- 
ma, u čijem je samostanu i sam poglavar, prior, bio pod 
crkvenom kaznom, jer je u sporu između Crkve i ta- 

dašnjeg portugalskog kralja Alfonza II. - uglavnom: 
oko crkvenih dobara - bio pristao uz kraljevu stranu). 
Fernandova je molba bila obznanjena provincijalu Gio- 
vanniju odn. Ivanu Parentiju, koji se zatekao u Coimbri 
zbog mučeničkoga pokopa. Parenti je prikupio potreb- 
ne informacije i dao svoj pristanak. 

Ali trebalo je dobiti uredan otpust iz Fernandove 
dotadašnje zajednice. Gubitak tako vrijednoga člana 
nije mala stvar, a njegov bi odlazak povećao loš glas o 
augustinskome samostanu, jer je on sam bio poznat 
kao uporan kritičar mlakosti i svjetovnosti tadašnjih au- 
gustinaca u Coimbri. Ali čini se da je prior zapravo 
priželjkivao odlazak neugodna "sveca". Dao je prista- 
nak u pismenoj formi, dodavši nekoliko fraza o žaljenju 
i boli zbog Fernandova odlaska, koje su zvučale vrlo 
neiskreno. 

Pomoćnik priorov ispratio je Fernanda do praga sa- 
mostana i rekao mu posprdno: "Samo ti otiđi, tako ćeš 
napokon moći postati svetac!" Fernando mu odgovori: 
"Budeš li kada čuo da sam doista postao svetac, hvalu 
daj Gospodinu." 

Bilo kako bilo, Fernando je bio presretan, jer je slu- 
tio da je franjevačko ozračje baš ono što mu duša želi. 
Bilo je ljeto 1220. Novicijat za one koji pristupaju u 
franjevački red bio je doduše uveden baš te godine 
odlukom pape Honorije II., ali tek na jesen (22. rujna) 
pa je ta obveza Fernanda mimoišla. Osim toga već je 
bio svećenik. Stoga mu je odmah dopušteno polaganje 
zavjeta. 

Prelazak iz raskošne kraljevske augustinske opatije u 
skromnu i siromašnu nastambu u masliniku, gdje su bili 

franjevci, za Fernanda je bila radost, ali za njegovu rod- 
binu i cijelu Coimbru neobična i neugodna senzacija, 
koja je tu odjeknula poput bombe. Stoga se on utoliko 
više i dublje duhom priklonio maloj braći, koja su bila 
oskudne rječitosti, ali pravi bogataši u vjeri. Naučili su 
ga ljubiti siromaštvo, čednost i posluh. S novim imenom 
i grubom novom odjećom hodao je bivši Fernando, sa- 
dašnji Antun, onim istim ulicama i među istim prolazni- 
cima koji su ga ne tako davno viđali u bijeloj poput 
snijega augustinskoj odjeći i pozdravljali ga kao ugled- 
na i viđena mladog učenjaka. Sada je on bio pripadnik 
"prosjačkoga" reda, te je sa subraćom kadšto bio za- 
dužen uzimati milostinju za održanje svoje zajednice. 
Ali nije dugo ostao u Coimbri. 

MISIONAR 


Već prije svojeg "prijelaza" u franjevački Red Antun 
je u jednom razgovoru s budućom braćom bio izrazio 
vruću želju da postane jedan od njih ako ga oni, nakon 
"primanja", pošalju u zemlju Saracena, u Maroko, gdje 
bi mogao propovijedati Krista i založiti svoj život za 
vjeru. Ovu namjeru Antun je htio što prije ostvariti. 

Mi danas zapravo ne znamo što je bilo jače u njego- 
vu srcu: žarka revnost iz vjere nevjernicima navješćivati 
evanđelje, ili pak čežnja da svoj život žrtvuje za Krista. 
Mora da je oboje bilo uzajamno najtješnje povezano, 
da je jedno uvjetovalo drugo. U tadašnjem franje- 
vačkom Pravilu života pisalo je da braća, koja žele, mo- 
gu poći među Saracene i ostale nevjernike, dakako s 
odobrenjem svojih poglavara. 

Stoga je Antun, kad je postao franjevac, zamolio 
svojega nadležnog provincijala - Red je već 1217. godi- 
ne bio podijeljen na provincije, kojim su na čelu stajali 
ministri provincijali - da mu dade potrebnu dozvolu. 
Antunu su pred očima i u pameti živo stajale riječi sv. 
Franje iz prvoga Pravila: "I neka sva braća, gdje god bi- 
la, budu svjesna da su darovala i poklonila svoja tjelesa 
Gospodinu Isusu Kristu, i da ih iz ljubavi prema njemu 
moraju izložiti, bilo vidljivim, bilo nevidljivim neprija- 
teljima, jer Gospodin kaže: "Tko izgubi život svoj radi 
mene, spasit će ga za život vječni. I: Blago progonjeni- 
ma zbog pravednosti, jer je njihovo kraljevstvo nebe- 

sko. Ako su mene progonili, i vas će progoniti. Kad vas 
počnu progoniti u jednom gradu, bježite u drugi. Blago 
vama kad vas ljudi budu mrzili i progonili, razdvajali i 
vrijeđali i vaše ime odbacivali kao zlo i kad vam zbog 
mene budu lažno pripisivali svaku vrst opačine! Raduj- 
te se u onaj dan i kličite od veselja, jer vas čeka velika 
nagrada na nebesima! A vama, svojim prijateljima, 
kažem: Ne bojte se ovoga i ne bojte se onih koji ubijaju 
tijelo, a poslije toga ne mogu više ništa učiniti. Gledajte 
da se ne uznemirujete! Svojom ćete postojanošću spa- 
siti duše svoje. I: Tko ustraje do konca, taj će se spasi- 
ti!" 

I tako je Antun, ohrabren i ojačan ovim pobudama, 
krenuo u Maroko, prvom žuđenom cilju u susret, kako 
je vjerovao i želio. "Ali Svevišnji mu se usprotivi u lice", 
kažu prvi životopisi sažeto. Stigavši u Maroko, Antuna 
uhvati teška bolest koja ga je cijele zime, sve do rana 
proljeća 1221. godine, držala prikovana uz bolesnički 
krevet. Za ozdravljenje nije imao velike šanse jer su bili 
nezdravi klimatski uvjeti u toj zemlji. 

Morao se teška srca odlučiti na povratak u domovi- 
nu, što je konačno i učinio, ukrcavši se na jedan brod u 
pratnji jednoga svoga subrata. No, umjeto u domovinu 
Portugal, bijen nevremenom i olujama, brod ponese 
Antuna i njegova subrata na Siciliju, gdje je nešto 
južnije od grada Messine mogao stupiti na čvrsto tlo. 

SKROVITI ŽIVOT 


Neko vrijeme zadržao se Antun u nastambi Male 
braće u Messini, gdje su ga ljubazna subraća zdravstve- 
no njegovala. Ovdje je također doznao da bi se uskoro, 
za blagdan Duhova, krajem svibnja 1221. godine, u 
Porcijunkuli kod Asiza trebao održati generalni kapitul 
Reda. Antun je, istina, upravo bio ozdravio od teže bo- 
lesti, no htio je pod svaku cijenu s ostalom braćom na 
taj kapitul. Glavna mu je želja bila da u ovoj prilici vidi 
Franju, osnovatelja ovog Reda. 

Crkvica Gospe od anđela u Porcijunkuli, usred doli- 
ne podno grada Asiza, postala je središnjica novonasta- 
log Reda. U njoj je Franjo osobno primio svoje zvanje. 
Ovdje se svake godine sastajalo mnoštvo braće, ne bi li 
sa svojim ocem bolje doživjela dane obnove i duhovnog 
oboruživanja. To se prema Pravilu trebalo događati za 
blagdan Duhova za onu braću koja nisu živjela u pre- 
komorskim zemljama ili s onu stranu Alpa. 

Na ovaj kapitul došlo ih je jako mnogo, i Antun je 
ostao nezapažen, nepoznat, Čini se da je i on sam svim 
silama uznastojao da ostane prikriven. Ovdje je prvi 
put vidio Franju, koji je bio bolestan, pa je zbog toga 
često morao moliti brata Iliju da govori i nastupa mje- 
sto njega. Nekakav bliži, konkretniji susret između ova 
dva čovjeka nije se dogodio. Nitko ništa nije znao o 
Antunovu plemenitom podrijetlu i o njegovoj izvanred- 
noj teološkoj naobrazbi. 

Kad su se nakon kapitula, koji je trajao tjedan dana, 
braća počela dijeliti po raznim provincijama, kao da je 
Antun ostao suvišan. Stoga se za njega zauzeo fra Gra- 
cijan, provincijal sjeverno-talijanske pokrajine Roma- 
gne. Bratu Gracijanu zapela je za oko skromnost 
mladog fratra, pa ga je uzeo sa sobom. S ostalom 
braćom te provincije zaputio se i Antun na sjever. 

Provincijal ga je na njegovu zamolbu poslao u malo 
samotište Montepaolo, u blizini grada Forli. Ovdje je 
Antun konačno pronašao žuđeni mir, gdje je mogao 
doći do ozbiljnije pribranosti, nakon svih dogodovština 
koje su ispale sasvim drugačije negoli se on nadao. 
Ovdje je on uzmogao nesmetano u četiri oka razgova- 
rati sa svojim Bogom, te održavati život molitve, razma- 
tranja i pokore. 

Za takvu braću, koja su nakon napornog propovije- 
danja htjela malko otpočinuti u životu s Bogom, Franjo 
je u vrijeme kad je Antun pristupio Redu sastavio krat- 
ke upute kako trebaju živjeti braća u pustim samotišti- 
ma. Oni, dakako, ne trebaju tamo živjeti kao pustinjaci, 
nego i tu će ostvariti evanđeosko bratstvo. Pri tom su 
trebali predvidjeti jednog svećenika, koji bi se brinuo 
za slavljenje mise i dijeljenje sakramenata, da bi se 
ostali mogli bezbrižnije i spokojnije posvetiti Bogu. 

Antun se sav predao molitvi i pokori. Ipak, jednog 
dana pomisli da se premalo posvećuje općim službama i 
radu na korist braći. Smjesta zamoli gvardijana da bi 
smio prati suđe i obavljati najobičnije kućne službe, što 
mu je udovoljeno. Antun je te poslove vršio s najvećim 
žarom i s velikom pažnjom. 

I tako je bilo prošlo preko godinu dana otkako se 
Antun nalazio u samotištu Montepaolo, kad li jednog 
dana braća dobiju poziv da dođu u Forli na ređenje 
svećenika. Bilo je to ljeti 1222. Neki izvori izvješćuju da 
je među ređenicima bilo i nekoliko dominikanaca. Na- 
kon svečanosti ređenja okupila su se braća obaju redo- 
va u dominikanskom samostanu i poglavar je zamolio 
da netko progovori i održi kraći nagovor. Onaj koji je 
bio predviđen nije bio došao. Međutim, bez priprave 
nikome se nije dalo govoriti. Tada brat Gracijan zamoli 
Antuna da progovori što mu Duh nadahne. 


Antun se opirao, ali kad mu je naređeno, počeo je 
jednostavno i skromno govoriti. Što je dulje govorio, to 
su braća s većim užitkom osluškivala njegove riječi, ko- 
je su zadirale u dubine vjerskih tajni. Svi su bili 
oduševljeni i zapanjeni Antunovim govorničkim darom 
i visokom teološkom naobrazbom. 

BEZ KOMPROMISA 


Dogodilo se "otkriće propovjednika"! Time je za An- 
tuna okončano razdoblje skrovitog života u Montepao- 
lu. Razumljivo je da je ministar provincijal htio 
nadarenog i obrazovanog propovjednika uključiti u 
apostolat. Antun je s radošću prihvatio ovaj nalog i 
krenuo u apostolat sjevernom Italijom. 


LE ELJ 


Ako se želi pravo shvatiti ova započeta propovjed- 
nička djelatnost brata Antuna koja će obilježiti najveći 
dio preostalog mu života, valja poznavati opće vjerske 
prilike ondašnjeg vremena, i to posebno Italije. Takoz- 
vani vjerski pokreti 12. i 13. stoljeća promicali su novi 
ideal nasljedovanja Krista i novi tip kršćanske vjere, a 
kršćanski su život izvukli iz uspavanosti. To se može 
izraziti u nekoliko ključnih pojmova: Krista nasljedova- 
ti u posve radikalnom siromašnom životu, sve što je po- 
trebno za uzdržavanje života zasluživati ručnim radom, 
svima koji to žele propovijedati riječ Božju, živjeti jed- 
nako kao Krist i njegovi apostoli. 

Nažalost, pokret je u nemalom dijelu svojih članova 
zapao u protivljenje Crkvi, jer su mnogi od istaknutih 
zahtjeva bili u protuslovlju s ondašnjim crkvenim po- 
retkom, kao npr. propovijedanje laičkih osoba. Suprot- 
nost prema Crkvi očitovala se također u činjenici što su 

vođe tvrdili da je prava Crkva ondje gdje se sprovodi 
apostolski život. Pa zato, gdje nema svećenika koji živi 
apostolskim načinom, tu laik koji živi dobrim apostol- 
skim životom ima pravo dijeliti sakramente i naviještati 
Božju riječ. Pri ovakvim daleko pretjeranim i od Crkve 
s pravom kao krivima osuđenim nazorima došlo je tada 
do konačnog napuštanja Crkve. Time su obezvrijeđeni 
inače mnogi prakršćanski ideali i nakane takvih pokre- 
ta. 

Daleko opasniji od ovog ogranka religioznog pokre- 
ta, koji je u biti ipak ostajao kršćanski, bio je drugi po- 
kret, tzv. katari, koji zapravo predstavljaju krivovjerce 
srednjeg vijeka. Njihovo je naučavanje bilo protivno 
kršćanskom vjerovanju. Jednostavni su se ljudi masov- 
no priključivali u oba pokreta, jer su njihovi pripadnici 
živjeli strogo i radikalno. Običan vjernik nije mogao ra- 
zlikovati između dobra u novim pokretima i njihovih 
zabluda, između života i naučavanja. 

Službena Crkva bila je najprije zatečena i ograničila 
se na mjere obrane. Istom papa Inocent III. (1198- 
1216) pozitivno je reagirao i pokušao narod koji se 
otuđio od Crkve ponovno privesti majci Crkvi. Pri tom 
su mu bila od najveće pomoći, i kao uporište, braća Sv. 
Franje i Sv. Dominika. Oni su pribavili dokaz da se 
može ići jednako tako strogim i radikalnim putem na- 
sljedovanja Isusa Krista, a pri tome ipak ostati u krilu 
Crkve. Unutar razmjerno kratkog vremena preko pro- 
povijedanja i po primjeru svog života privodili su otpale 
natrag u crkveno krilo. 

*.. 


U ovu apostolsku djelatnost sada je također uvučen i 
Antun. Od samih početaka bio je svjestan toga da i naj- 
sjajnija propovijed, koja izlaže ispravan nauk, nikoga 
ne može osvjedočiti i pridobiti ako propovijednik to što 
propovijeda ne ostvaruje beskompromisno. 

Isto tako bilo mu je jasno gdje leži korijen svih zala 
koja su pogodila Crkvu: u tome što je zakazao kler, ko- 
jemu je nedostajala ne samo teološka naobrazba, nego 
i svećenički odgoj i duboki religiozni život, sve to pove- 
zano s revnošću za spasavanje duša. Antun je, kao i 
uvijek dotad u svom životu, povukao posljedice 
odlučno i bez popuštanja. Slušatelji njegovih propovije- 
di nisu samo upijali Božju riječ, koju im je iznosio s ve- 
likim stvarnim znanjem i oduševljenjem. Oni su osjećali 
da tu govori jedan od onih koji postupa prema sebi u 
bespoštednoj strogoći, a da ništa ne traži što osobno ne 
bi ostvarivao u daleko većoj mjeri. Imao je, također, 
posebnu odliku da je u svojim propovijedima ljudima 
svih staleža i dobi pokazivao put spasenja tako što im je 
najprije progovarao u savjesti i onda ih privodio 
obraćenju i pokori. Navala na sakramenat pokore i po- 
mirenja kao posljedica njegovih propovijedi bila je iz- 
vanredno velika. 

Briga oko zavađenih ljudi davala je Antunu također 
odvažnost da pođe u utvrdu katara, u grad Rimini. 
Mnogi su se obraćali Gospodinu. Pa i neki čovjek ime- 
nom Bonillo, koji je trideset godina pripadao krivovjer- 
ju i polučio najviši stupanj među njima, vratio se 
katoličkoj vjeri, a vidjet ćemo kako. 

Djelovanje Antunovih propovijedi pokazalo se toli- 
ko čudesnim da se naskoro stvorila poznata legenda o 
ribama koje ga slušaju. Navodno Antun u početku svo- 
jim propovijedima nije ništa mogao postići, jer su ljud- 
ska srca bila pretvrda. Stoga je pošao na obalu 
obližnjega mora do propovijeda bar ribama, koje su na- 
vodno veoma pobožno slušale riječ Božju. Povrh toga 
su mu i krivovjerci poklonili svoju pažnju i povjerenje. 
U istoj međuovisnosti stoji i općepoznata legenda o 
mazgi, ili, bolje rečeno, čudo s hostijama. 

O čemu se radilo? Već spomenuti Bonillo, koji je 
među katarima imao velik ugled, izjavio je pred Antu- 
nom da je spreman povjerovati u Euharistiju, ako iz- 
gladnjela mazga zbog nje zanemari ponuđenu zob. 
Antun je izazov prihvatio. 

Jadnoj mazgi Bonillo nije dao jesti puna tri dana, a 
četvrtog ju je dana doveo na trg u Riminiju. Spremio je 
za nju mnogo zobi. Skupilo se puno svijeta. Antun je iz 
obližnje crkve izašao s posvećenom hostijom u pokaz- 
nici i došao na mjesto. Ne dodirnuvši zob, životinja je 
poklekla pred njim nogama i duboko se naklonila pred 
svetom hostijom. Heretik je shvatio svoju tešku zablu- 
du. Nije bio jedini. Kasnije je na tome mjestu, u znak 
sjećanja na čudesnu epizodu, sagrađena osmerokutna 
kapela (1518), a trg je, pored dotadašnjeg imena (Piaz- 
za Giulio Cesare), dobio i ime Piazza del Mulo (=Maz- 
gin trg). 

POZNATI TEOLOG 


U vrijeme prve Antunove propovjedničke djela- 
tnosti po Italiji, od 1222. do 1224., Franjo Asiški je u 
međuvremenu ustoličio u cijelom Redu male braće sla- 
vom ovjenčanog Antuna za učitelja bogoslovlja. Istini 
za volju, Franjo je dulje vremena zazirao od studija u 
svom Redu, jer je smatrao da bi time braća mogla od- 
stupiti od puta jednostavnosti i siromaštva. A po svoj 
prilici nije ni bio potrebit takav studij u duboko reli- 
gioznoj Umbriji, gdje su hereze i nevjere nešto manje 
harale. Međutim, to se izmijenilo čim su braća došla u 
dodir s bojovnim krivovjernicima u sjevernoj Italiji. 

Ne bi trebalo pripisivati slučajnosti što je teološki 
potkovani Antun svojim propovijedima među okorje- 
lim širiteljima zabluda i njihovim pristalicama, uvjetno 
rečeno, požnjeo velike uspjehe. To nije moralo biti 
presudno, koliko Antunova vještina u raspravama, koji- 
ma je nadmašivao u Bibliji često dobro potkovane he- 
retike. To je Antun bio u stanju, dok je većina njegove 
subraće imala teškoća. Stoga su ga oni zamolili da bi ih 
on poučio u bogoslovlju. Međutim, on to nije htio sam 
učiniti, prije negoli zamoli oca Franju za dopuštenje. 

Ovaj je Antunu krajem 1223. ili početkom slijedeće 
godine napisao kratko pisamce: "Bratu Antunu, svojem 
biskupu, želim ja, brat Franjo, spasenje. Presretan sam 
što ćeš braći izlagati sveto bogoslovlje, ako samo oni 

kod ovog studija ne ugasnu duh svete molitve i predan- 
ja, kako to traži Pravilo. Neka te dragi Bog poživi!" 

Iz ovog pisma postaje jasno da Franjo u biti nije pro- 
tiv studija teologije, kako se znalo tvrditi, a neki to čine 
i danas. On dobro razlikuje znanje poradi znanja, ili 
znanje da bi se dobilo na časti i ugledu pred ljudima, 
što energično odbija. Zato studij malog brata mora uvi- 
jek i u svakom slučaju pomagati da se ostvari uzvišeni 
cilj: duh svete molitve i predanja Bogu. Drugim ri- 
ječima, znanje je onda dobro i vrijedno čežnje ako pri- 
vodi životvornom djelovanju pred Bogom, ako ono 
čovjeka dovodi u ispravan suodnos prema Bogu, i to i 
samoga onoga koji se studija prihvaća, i ljude s kojima 
se on susreće. Primjeran život i primjerno djelovanje 
brata Antuna mora da je Franji bilo pred očima dok je 
pisao ovo pismo i Antuna čak zadužio novim zadat- 
kom. 

Franjo brata Antuna čak imenuje "svojim biskupom" 
i time odaje počast ne samo njegovoj osobi, nego još 
mnogo više službi koja mu je namijenjena. Ono što je 
za mjesnu Crkvu biskup, a to je onaj koji upravlja 
Božjom riječju, te po njemu i kroz njega govori i djelu- 
je Krist Gospodin, to je za Franju jedan teolog: 
poučavatelj u Božjim stvarima, koji povjerenima dariva 
život i duh. Njega stoga susreće s uzvišenim počitan- 
jem. 

Studij braće u Bologni za cijeli Red male braće ima 
svoje uporište i izvorište u Antunu. No, da li je on u 
svakom pogledu bio doslovce i prvi učitelj bogoslovlja u 
Redu, kako se najčešće zna tvrditi, ne može se sa sto- 
postotnom sigurnošću reći. 

MISIONAR PO FRANCUSKOJ 


Još više negoli u sjevernoj Italiji, sekta katara bila se 
proširila po južnim dijelovima Francuske. Prema gradu 
Albi (danas glavni grad departmana Tarn) ovi krivov- 
jerci su poprimili naziv albigenzi.“ Pod osobitim pokro- 
viteljstvom plemstva i zbog silnog nehaja svećenstva, 
albigenzi su se domogli značajne prevage. Otišlo se ta- 
ko daleko da je ovdje početkom 13. stoljeća znalo dola- 
ziti i do krvavih obračuna, pa i ratova. 


Godine 1224. Antun dolazi u južnu Francusku, ne bi 
li mirotvornim sredstvima, propovijedanjem i razgovo- 
rima, poradio na obraćenju, bez prolijevanja krvi. Ono 
što ga je tu očekivalo, bilo je sve prije negoli lako i je- 
dnostavno. Tegobno putovanje, po svom običaju, izveo 
je pješice. Na putu se dotakao grada Parme, a također i 
Vercellija. Na kraju, posj jetio je učenog i čuvenog au- 
gustinskog kanonika“ Tomu Gallusa, s kojim je bio 
sprijateljen. Krajem rujna iste godine Antun je dospio 


4. Sekta u XL, XIL i XIII. stoljeću nazvana prema navedenomu 
građu u regiji koja je u starome vijeku bila Civitas Albigensium. 
Srodni su bosanskim bogumilima. Priznaju samo novozavjetne 
knjige. Po njima, Bog je stvorio samo duhovni svijet, dok je 
materijalni svijet djelo đavolsko. Krist je samo duh, tijelo mu je 
bilo prividno. Uzdržavaju se od mesnih jela, preziru tijelo i tjelesne 
užitke. Osuđuju kult svetaca. Dijele se na savršene (perfecti), kao 
što je bio onaj Bonilio s mazgom iz Riminija, dok se nije obratio, i 
na obične (credentes). Budući da su bili protiv crkvenih posjeda, 
priključili su im se, naročito u Južnoj Francuskoj ili Provansi, 
mnogi sebični plemić, lakomi prema crkvenim posjedima. 

5. — Vidi bilješku uz poglavlje "Augustinski redovnik." 

u Arles, gdje je provansalski provincijal, brat Ivan Bo- 
nelli, bio skupio svoju braću za proslavu sv. Mihaela. I 
Antun je sudjelovao na tom kapitulu. Njega su čak za- 
dužili da održi nagovor braći. Već godine 1228/9. izv- 
ješćuje prvi životopisac sv. Franje o ovom kapitulu i 
Antunovu nastupu. 

Dok je Antun u zanosu propovijedao o riječima 
"Isus iz Nazareta, kralj židovski", neki brat, imenom 
Monald, pratitelj provincijala, imao je viđenje: žurio je 
prema izlazu iz samostana ponad kojega u hipu vidje 
lebdjeti sv. Franju, ruki raširenih kao na križu, kako 
blagoslivlje braću. Životopisac tome nadodaje: Svi su 
bili ispunjeni utjehom Duha Svetoga, a blaženstvo ra- 
dovanja utvrđivalo ih je u onom što su nekoć čuli o 
ukazanju i nazočnosti Oca u slavi. Ovu zgodu umjetnici 
srednjeg vijeka znali su ovjekovječiti u slici. 

Od Arlesa put je Antuna doveo u Montpellier. Ovaj 
grad služio je za spomenutog sukoba s krivovjercima 
kao katoličko vojničko skladište. No, Antun nije došao 
kao ratnik, da posvađa, već je odavde htio započeti svoj 
apostolat propovijedanja, a ovdje je također htio školo- 
vati subraću u bogoslovlju, kako bi i oni mogli uspješno 
uvjeravati i pobijati krivovjerje. 

Antun je jamačno imao teškoća i sa samim sobom: 
kako spojiti život jednog franjevca s djelatnošću misio- 
nara i učitelja bogoslovlja? Ono što mnogima odveć 
zauzetima ostaje pusta želja i san, a to je da bi mogli 
vrijeme udvostručiti, Antun je na kraju krajeva doživio, 
kao nagradu što je po uputama svoga duhovnog oca, 
Franje Asiškog, bio ispunjen duhom molitve i predano- 
sti Bogu, ali i žarom za spas duša. 

Kao i u sjevernoj Italiji, Antun je prolazio južnom 
Franca komi i zalazio u utvrde krivovjerja i zabluda. U 
Toulouseu“ je neustrašivo propovijedao i opovrgao u 
javnim raspravama vodeće učitelje zablud4. Njegovo 
poznavanje Svetog pisma i crkvenih otaca pružalo mu 
je neodoljive dokaze, pa se nijedan krivovjerac nije više 
usuđivao suprotstaviti Antunu. S tog razloga nadjenut 
je Antunu naziv "Neumoljivi čekić raskolnika" 





6. Grad Toulouse je po tradiciji bio leglo albigenške hereze. 
Feudalni gospodar toga grada, Rajmond VI., dao je ubiti 
papina izaslanika Pierrea de Castelnau, dok je još Antun kao 
mladi augustinac bio u Coimbri. Nakon izaslanikove smrti papa 
Inocent III. pokrenuo je protiv albigenza križarski rat 1213., 
koji je brzo završen, ali su posljedice u pučanstvu bile jake i u 
vrijeme misionarskoga rada sv. Antuna u tome južnofrancuskome 


gradu i kraju. 

IZAZOVNA PROPOVIJED 


Nauk katara, odnosno albigenza, bio je zazorni kon- 
glomerat polukršćanskih i poganskih, novoplatonskih 
ideja. 

Može se na prvi pogled učiniti čudnim što Antun u 
svojim propovijedima, koje su nam ostale zapisane, sa- 
mo vrlo rijetko zadire u sumnjivi nauk katara. Njemu je 
bilo više stalo do toga da pred oči svojih slušatelja izno- 
si sve što je pozitivno u kršćanskom vjerovanju i životu, 
da bi na taj način pridobio natrag učitelje zabluda i nji- 
hove pristaše. Razračunanje s njihovim naukom 
možebitno se događalo preko diskusija. 

Antun nije odveć dugo boravio u Tuluzi. Doskora je 
svoja zaduženja mogao prenijeti na onu subraću koju je 
za to školovao. Njemu samome dodijeljeno je novo 
polje rada. Postao je gvardijanom postojbine u Puy-en- 
Verlayu (oko 300 km sjeveroistočno od Tuluze), u 
"svetom gradu Francuske", s čuvenom čudotvornom sli- 
kom Crne Majke Božje. Tu nije trebalo obraćati kri- 
vovjerce. Narod je vjerno stajao uz katoličku vjeru. 
Trebao je samo uvijek nove naboje i poticaje, koje je 
dobivao u propovijedima i primjerima. Tu se Antun 
mogao sve više posvetiti pastoralu pojedinaca. U je- 
dnom kasnijem popisu svetaca može se o Antunovu 
djelovanju u Le Puyu pročitati ovo: "Velikom obzir- 
nošću i dobrotom privodio je braću, a isto tako i ljude, 

svojim neumornim propovijedanjem i svojim herojskim 
primjerom na kršćanski život." 

Ali njegovo prijašnje veoma uspješno, premda mirot- 
vorno, suzbijanje krivovjerja ostalo je zapamćeno. Sto- 
ga je uskoro i on bio pozvan na jedan važni skup 
visokih crkvenih dostojanstvenika, čuvenih učenjaka i 
predstavnika svjetovne vlasti i moći, na kojemu su se 
trebala iznijeti iskustva u borbi protiv albigenške i ka- 
tarske hereze i iznaći nove metode te borbe. Sinoda se 
održala u Bourgesu 30. studenoga 1225., a bio ju je saz- 
vao tamošnji nadbiskup Simone de Sully. 

Oštroumni i nadahnuti Antun naslutio je da s tom si- 
nodom nešto nije u redu. Mnogima je borba protiv kri- 
vovjerja bila više na jeziku nego u srcu. Bilo je plemića 
koji su priželjkivali da krivovjerci ospore pravo Crkvi 
na neke posjede, jer su se nadali da će ih se sami 
dočepati. I sam sazivač sabora bio je nažalost dvo- 
ličnjak. S pozicija svoje visoke funkcije propovijedao je 
protiv krivovjerja, ali su mjere koje je predlagao u po- 
jedinostima bile mlake i išle su naruku jednoj moćnoj 
obitelji visokoga plemstva, na čijoj je strani on zapravo 
bio. Riječ je o nadbiskupu grada Bourgesa, koji nije bio 
nepopravljiv, što će se kasnije vidjeti, ali je u početku 
sinode, možda i bez dubljeg uvida u ponor grijeha pre- 
ma kojemu je srljao, nastupao himbeno. Nije bio jedini 
takav na tome skupu. 

Antun je bio pozvan na sinodu na temelju svojega 
propovjedničkog ugleda. Nitko nije slutio da će on 
okrenuti svoju govorničku oštricu protiv nazočnih glav- 
nih sudionika te sinode. Ali kad je došao na govornicu, 
progovorio je kritički i neustrašivo. Nije se gubio u sit- 

nicama, niti se dao opteretiti obzirima tzv. lijepog po- 
našanja. Pogledao je nadbiskupa Simonea u lice i uz- 
viknuo: "Imam i tebi nešto reći, ti tamo pod mitrom!" 
Slijedile su optužbe koje su se svodile na to da je taj 
crkveni knez eksponent jedne bogate kuće, čiji utjecaj i 
učinak želi umnožiti, a ovim svetim saborom samo ma- 
nipulira... 

Nemamo dokumentiranih podataka kakve je poslje- 
dice na slušatelje imao taj veliki ukor, osim što smijemo 
misliti da ih je svakako šokirao. Međutim, što se tiče sa- 
moga nadbiskupa Simonea, znamo sve. U njemu je te- 
meljito proradila savjest. Shvatio je da njegova dvolična 
rabota znači težak grijeh i bio je spreman na kajanje. 
Čak je briznuo u plač i zamolio Antuna da ga ispovjedi. 

Sveti će Antun kasnije zapisati: "pribjeći ukoru smije 
se samo rijetko, baš kada je neophodno, i ako smo se 
prije sami okrenuli dobru." Ali ovoga je puta ukor bio 
na mjestu. I postigao je svrhu. 

Suvremeni i mnogo hvaljeni autor monografije o 
svetome Antunu, Padovanac Paolo Scandaletti, pret- 
postavlja da je u tome času Antunu bio uzor prorok 
Izaija, koji je rekao: "Teško onima koji duboko skrivaju 
od Gospodina namjeru, koji rade u mraku i govore: tko 
nas vidi? i tko nas zna?" (Is., 29, 15). 

Da je Antunov nastup na sinodi u Bourgesu bio za- 
pažen, možemo zaključiti po dužnostima koje je nakon 
toga obnosio, a o čemu se govori u slijedećemu pogla- 
vlju. 


7. > Scandaletti, Paolo: Antonio da Padova, Milano 1981. 

IZ OSAME U JAVNOST 


Daljnja postaja apostolskog djelovanja brata Antuna 
bio je značajni grad Limoges. Ovdje je boravio od 1226. 
do Duhova slijedeće godine. Na njegova ramena sta- 
vljena je redovnička služba kustosa, tj. postao je pogla- 
varom za više samostana odnosno nastambi, koje je po 
službi morao posjećivati i nadzirati, suglasno duhu Pra- 
vila: "Kustosi trebaju posjećivati svoju braću i opomin- 
jati, te u poniznosti i ljubavi ispravljati, a da im ništa ne 
nameću niti zapovijedaju što bi se protivilo njihovoj 
duši i našem Pravilu." 

U obitavalištu braće u Limogesu Antun je imao svoj 
stalni boravak. Krivovjeraca u ovom kraju bio je zane- 
mariv broj, malo pa ništa. Tako se pored svojih unutar- 
njih redovničkih obveza i zadataka mogao posvetiti 
misionarenju Limogesa i okolice. Obilaske raznih sa- 
mostana svoje braće Antun bi iskoristio da ljude po se- 
lima i gradovima utvrđuje u kršćanskoj vjeri i donese 
im Božje svjetlo i milost. Njegova izuzetna ljubav i skrb 
vrijedila je također ovdje, kao i uvijek, za one koji su se 
zapleli u grijehe i zapali u pandže zla. Njima je onda 
naviještao Božje smilovanje i ljubav. Jedva da ima koja 
sačuvana propovijed u kojoj ne bi upućivao grešnike na 
Božje milosrđe, koje je veće negoli sva grozota grešni- 
ka. 

Što se tiče propovjedničke djelatnosti, i u ovom raz- 
doblju Antun je dao sve od sebe. Crkve često nisu mo- 

gle primiti mnoštvo ljudi koje ga je htjelo čuti. Tada je 
jednostavno prelazio na otvoreni prostor. Poznato je 
da je 1226. na blagdan Svih Svetih propovijedao na 
groblju sv. Pavla u Limogesu, a drugom prigodom na 
otvorenoj poljani u neposrednoj blizini sela Saint-Ju- 
rien. 

Iz Limogesa je Antun kao kustos mogao osnovati 
nove nastambe za braću, pa je tako otvorio jednu u 
mjestu Brive, stotinjak kilometara južno od Limogesa. 
Ovdje je rado boravio i priskrbio si jednu spilju kao so- 
bu za pustinjaka, gdje se uvelike zaposlen povlačio na 
skriven život i podlagao tijelo strogim isposničkim 
vježbama, kao nekoć u Montepaolu. Tako je on to 
obdržavao od tih vremena neprestano, kao da mu neće 
više puno vremena biti darovano za povlačenje u sebe. 
U tome je slijedio primjer svoga redovničkog uzora i 
oca, koji je jednako iznalazio samotničke predjele za 
molitvu i pokoru. Obojica, i Franjo i Antun, bili su naj- 
dublje osvjedočeni kako propovjednik koji želi raspaliti 
srca drugih ljudi mora najprije sam biti ražaren. I oboji- 
ca su postupali sukladno ovom uviđanju i zalazili su, 
koliko im je to bilo moguće, u osamu, da bi bili slobod- 
niji za Boga. Samo je tako Antunu bilo moguće posve- 
ma se založiti i za religioznu obnovu Francuske 
najvećih razmjera. 

No, na generalnom kapitulu Reda male braće za 
Duhove 1227. Antun je postavljen za ministra provinci- 
jala Gornjo-talijanske provincije Romagne. To je 
značilo poziv da se iz Francuske vrati na svoje bivše po- 
dručje rada. Kao i svi dotadašnji kapituli, i ovaj je 
održan u Porcijunkuli nadomak Asiza. 

Čini se da se Antun u vremenu svršetka kapitula i 
nastupa na čelo provincije privremeno povukao u sa- 
motište Monteluco kod Spoleta, četrdesetak kilometa- 
ra južnije od Asiza, u nastambu braće koja je i Franji 
bila veoma omiljela. 

NEUMORNI PUTNIK 


Od 1228. godine fra Antun je dobio svoje prebiva- 
lište u Padovi, koju je krasio naslov biskupskoga i 
sveučilišnoga grada. Po svojim pravničkim studijima 
Padova je sebi pribavila svjetski priznati glas, kao uo- 
stalom i po medicini. No, religiozni život grada u to do- 
ba bio je ispod dopustive razine. Nemalu krivicu za to 
snose stalne borbe, sukobi i razbojstva, ponajviše zbog 
bezobzirnog i bahatog ponašanja tiranina Ezzelina 
Rimskog, gospodara susjedne Verone. Javna sigurnost 
bila je na najnižoj točki, a ništa manje nisu bili ugroženi 
ni društveni uvjeti života. Od kršćanskog primjera nije 
se moglo ništa oćutjeti ni u javnom a ni u privatnom 
području života. 

Zbivanja iz spomenute godine vremenski se ne daju 
podrobnije usuglasiti. Po svoj prilici oko Uskrsa Antun 
je pod nadležnošću Reda boravio u Rimu, kod pape 
Grgura IX., velikog prijatelja sv. Franje i njegova Re- 
da. Mnogi kardinali poželjeli su poslušati kako Antun 
propovijeda. Treba pretpostaviti da je djelovanje ove 
propovijedi na visoke crkvene dostojanstvenike imalo 
posve izuzetan učinak. Prije svega, nisu se mogli nadivi- 
ti briljantnom poznavanju Svetog pisma. 

Sigurno je da se ubrzo nakon povratka u Padovu po- 
vukao i dao na pisanje svojih "Nedjeljnih propovijedi". 
Tako je zapisao cijelu seriju dubokih misli iz svoga pro- 
povjedničkog iskustva. Priručnik je trebao biti od po- 

moći prvenstveno njegovoj redovničkoj subraći. Želio 
je svoj propovjednički talent podijeliti s drugima. Ra- 
dovao se kad je mogao pripomoći onima sa slabijim da- 
rom za propovijedanje. 

U Padovi se ponovno prihvatio teološkog poučavan- 
ja subraće, što opet ne znači da je zanemario apostolat 
propovijedanja. Kao vrstan ispovjednik i uopće 
dušobrižnik u velikoj je mjeri pomagao svim ljudima ci- 
jeloga grada i okolice u duhovnim i tjelesnim potreba- 
ma. Začas je sebi pribavio naklonost sveg pučanstva. 

Za vrijeme svojega djelovanja u Padovi, fra Antun je 
jednom boravio na brdu Verni, 27 km sjevernije od 
Arezza, gdje je sveti Franjo u rujnu 1224. u osami brije- 
ga bio primio čudesne rane Kristove. Poput Franje An- 
tunu je bilo drago ovo mjesto, pa se određeno vrijeme 
zadržao tamo da bi u dubokoj šutnji i posvemašnjoj po- 
kori služio Gospodinu. 

Ministar general franjevačkog Reda, fra Ivan Parenti 
sazvao je za 25. svibnja 1230. generalni kapitul Reda u 
Porcijunkuli kod Asiza. Po službi je i Antun morao 
sudjelovati. Pošao je na put s čvrstom nakanom da bi se 
tamo pokušao osloboditi od svojih redovničkih službi 
kao poglavar. Na to su ga nukali i neki ozbiljni razlozi: 
narušeno zdravlje, s kojim nije baš najbolje stajao, po- 
sebno nakon svih onih putovanja u zauzetosti apostola- 
tom kao i zbog tadašnje dušobrižničke zadaće u Padovi 
i okolici. Njegova se želja konačno i ostvarila. 

POKLISAR MIRA 


Na kapitulu 1230. godine došla su na dnevni red veo- 
ma važna pitanja iz života Reda. Rasprava o njima bila 
je žestoka. Valjalo je usuglasiti Pravila s novim staja- 
lištima i motrištima kakva je donijelo tadašnje doba. 
Uglavnom su na kapitulu bile dvije stranke. Jedna je 
Redu htjela vratiti prvobitni sjaj i idealizam. U njoj su 
mahom bili najzdušniji štovatelji svetoga Utemeljitelja, 
koji je već četiri godine bio u grobu (sv. Franjo je umro 
3. listopada 1226.). Druga je stranka polazila od potre- 
be prihvaćanja golema broja novih kandidata za stu- 
panje u Red, pa je tražila više realizma u preustroju 
Pravila, makar da se nešto i žrtvuje. 

Antun se zalagao za snošljivost i pomirbu, a glede 
navedenih suprotstavljenih prijedloga zastupao je sred- 
nji put. 

Pala je odluka da se sudionici kapitula obrate za pra- 
vorijek Svetoj Stolici. Izabrano je poslanstvo koje će ići 
u Rim. Uz generalnoga ministra i drugu vodeću braću, 
u poslanstvu se našao i Antun. To je bio Antunov drugi 
posjet Svetome Ocu. Snaga njegove osobnosti i neuga- 
siv žar vjerske revnosti ostavili su i ovoga puta snažan 
dojam na papu i njegove suradnike. Prema papinu pra- 
vorijeku ozakonjena su Antunova stajališta na kapitulu 
u Asizu, te su u tome smislu nanovo promišljena i 
ustrojena Pravila Reda. 

Antun je i ovoga puta djelovao kao nepokolebljiv i 
uspješan Poklisar Mira! 

Nakon toga se opet mogao vratiti u Padovu. Ponov- 
no se prihvatio propovjedničkoga apostolata. Propovi- 
jedao je po svim padovanskim crkvama, ali najradije u 
crkvi sv. Marije, koja je bila spojena s njegovim samo- 
stanom. Kad je došla zima, povukao se na kratko vrije- 
me da u sabranosti i tišini pripremi nove predloške za 
svoje propovijedi. Namjeravao je ponovno izaći na pro- 
povjedaonicu u korizmi 1231. Tako je i bilo. Premda 
mu se je zdravstveno stanje opet ozbiljno pogoršalo 
(sestrica smrt samo što mu nije pokucala na vrata) on 
je u nadahnutosti i energiji propovijedanja nadmašio 
samoga sebe. Našlo se nepregledno mnoštvo vjernika, 
koje je s Antunovih usana upijalo svaku riječ! U Padovi 
nije bilo nijedne crkve u koju bi toliko mnoštvo moglo 
stati. Propovjedniku nije bilo izbora: morao je opet go- 
voriti pod vedrim nebom kao u svoje doba u Francu- 
skoj. 

Kad bi svijet saznao na kojemu će mjestu Antun pro- 
povijedati, počeo se skupljati već u gluho doba noći. 
Deseci tisuća su se u duhovnome pogledu osvijestili, 
Antun ih je doveo u krilo svojega Gospodina. 

DJELITELJ POMIRENJA 


Staro i mlado, muško i žensko, pače i sami mrki voj- 
nici, požurivali bi na mjesto propovijedi i ustrajavali 
strpljivo dok propovijed ne bi počela. Ni sam biskup i 
njegov kler nisu se ustručavali slušati ga. Dok bi trajala 
propovijed, zatvarale su se trgovine i prodavaonice, 
trgovci na tržnici napuštali bi načas svoja mjesta. Po- 
božne žene spremale bi male izreske od Antunova odi- 
jela i smatrale ih za dragocjene relikvije. 

Stoga je trebalo od mladih ljudi ustrojiti neku vrstu 
tjelesne straže, koja je Antunu imala krčiti prolaz kroz 
mnoštvo. Bilo je dana kad se množina slušatelja proc- 
jenjivala i na desetke tisuća. Narod se gnjeo, kao i oko 
Isusa. Ponavljali su se doslovce prizori iz Spasiteljeva 
propovjedničkog djelovanja. 


Cijela ova korizma uzdrmavajućom snagom Antuno- 
vih propovijedi za grad i okolicu bila je povlašteni 
obraćenski trenutak. Izvršila je potresnu duhovnu misi- 
ju. Ljudi bi se našli nakon propovijedi uvelike zatečeni, 
pogođeni i potreseni. Raskajani do dna nad svojom 
grešničkom sudbinom, spoznali su dubinu i težinu svo- 
jih grijeha. To su bila prava pokornička bogoslužja, ko- 
ja su u ljudima rasplamsavala žar obraćenja, bacala 
svjetlo u savjesti i dala spoznavati kod svakog pojedinca 

svu težinu zloće. Nitko nije mogao ostati ravnodušan 
nad svojim padom u tijesku ili mlinu Antunove rječito- 
sti i pravorijeka. 

On je ljudske situacije osvjetljivao Božjim svjetlom: 
kroz prizmu vječnih istina. Uzajamno su se spremni na 
pokoru poticali da pristupe ispovijedi i da otpočnu no- 
vim milosnim životom. Valjalo je odstraniti neprijatel- 
jstva iz svijeta, vratiti mir zdvojnima, uhićenicima 
darovati slobodu, sužnjeve izvesti iz tamnice, opljačka- 
nima vratiti novac, a štedišama podmiriti kamate. Tako 
je pravda zahtijevala onda, kao i danas. 

Nastala je takva jagma na ispovjedaonice da su je 
svećenici jedva mogli prevladati. Koliko god iscrpljen 
od propovijedanja, i Antun, koji je zračio blagoslovnom 
jedrinom, rado je sjedao u ispovjedaonicu, ne štedeći se 
ni najmanje od umora. Na taj je način puku posredo- 
vao Božje milosrđe i pomirenje, svima pak mir s Bogom 
i uzajamno. 


s. . 


Utjecaju ovih korizmenih propovijedi valja također 
zahvaliti da je u gradu Padovi na žestoko nastojanje mi- 
rotvorca Antuna 15. ožujka 1231., dakle usred korizme, 
na najslužbenijem mjestu donijet zakon koji je trebao 
poslužiti produbljenju i pojačanju socijalne pravde i 
poretka te osiguranju većeg mira. Dotad su dužnici i svi 
obveznici koji nisu mogli podmiriti svoja dugovanja i 
zaduženja mogli biti uhićeni i strpani u zatvore. "Na za- 
molbu prečasnog brata Antuna", tako je stajalo u uvo- 
du novog zakona, "ubuduće ni jedan dužnik ili 

obveznik ne smije osobno biti lišen slobode, makar da i 
nije u stanju izmiriti dugovanja. U tom slučaju on može 
biti lišen svoga posjeda, ali ne i svoje osobne slobode." 

Još je jednom Antun trebao nastupiti kao poklisar 
mira. Grof Rikard od sv. Bonifacija, predvodnik stran- 
ke gvelfovaca, upao je u šake svoga političkog protivni- 
ka, već spomenutog  Ezzelina Rimskog, inače 
predvodnika gibelinske stranke. Antun se osobno upu- 
tio u Veronu u logor zloglasnog Ezzelina, da se zauzme 
za oslobađanje uhićenika. Ne zna se točno na čiji je na- 
govor Antun htio posredovati: da li na zamolbu prija- 
telji Rikarda ili iz vlastite pobude. Tiranin je Antuna 
pustio izići odande, ali do prave razmjene zarobljenika 
ipak nije došlo. To potvrđuje da i sveci znaju doživjeti 
neuspjehe. 

ANTUNOVA SMRT 


Nečuveni napori minule korizme, 1231. godine, go- 
tovo su posvema iscrpili Antunove fizičke snage. Na- 
kon susreta s Ezzelinom, pošao je Antun u samotište 
Camposampiero - omiljeno franjevačko obitavalište - 
udaljeno dvadesetak kilometara od Padove. U blizini 
tog obitavališta braće franjevaca nalazila se jedna veli- 
ka livada, s mnoštvom stabala. Među njima se izdizao 
gorostasni orah. Kad je Antun opazio ovo stablo, 
poželio je na njegovu vrhu nastambicu u kakvim su ne- 
koć živjeli pustinjaci. Prisjetio se svoga starijega svetog 
imenjaka, Antuna pustinjaka, koji je živio osamljeno. 

Vlasnik livade, neki Tiso, veliki prijatelj i dobrotvor 
franjevačke braće, vrlo je rado ispunio Antunovu želju. 
Na mjestu ovoga orahova stabla danas stoji kapela sv. 
Antuna nazvana "di Noce" ("od Oraha"). Tu je Antun, 
u samoći ovog stabla, provodio život povučenosti u mo- 
litvi i predanosti Bogu. Među braću u samostan dolazio 
je tek na zajedničke čine i obroke. 

Tako je i 13. lipnja 1231. Antun pošao braći. Kod za- 
jedničkog obroka osjetio je naglu slaboću. Pao je u po- 
svemašnju nemoć, sile su mu klonule, pa su ga odmah 
položili na ležaj. Osjećao je da mu se približava kraj, te 
je zamolio braću da ga otpreme u Padovu. Pobrinuli su 
se za prijevoz i krenuli na put. 

Na putu su susreli nekog subrata koji je htio Antuna 
posjetiti u njegovoj samoći. Ovdje je smjesta shvatio da 

je Antunovo stanje krajnje ozbiljno, pa je predložio da 
ne nastave do Padove, nego da Antuna smjeste u neda- 
leko malo obitavalište Arcellu, gdje su braća duhovno 
zbrinjavala sestre klarise. Antun se s tom odlukom brzo 
složio. U Arcelli je Antun doživio potpuni napad sla- 
boće i malaksalosti. Kad je malko pribrao snage, u žaru 
pobožnosti dao se ispovjediti, te je počeo pjevati hvalo- 
spjev u čast Majci Božjoj: "Ti, najkrasnija Djevo, u sve- 
miru iznad svega". Tada baci pogled, još neizmijenjen, 
prema nebu. Onaj koji ga je pridržavao zapita ga u što 
tako netremice gleda, a Antun mu odgovori: "Vidim 
moga Gospodina!" 

Po primitku bolesničkog pomazanja molio je skupa s 
braćom pokorničke psalme. Smrtna borba trajala je 
oko pola sata, dok se njegova sveta duša oslobađala ti- 
jela i prelazila u Božju proslavu. Tijelo mu je nalikova- 
lo nekomu tko sniva i spava; udovi su mu ostali gipki: 
nije ih zahvatila nikakva smrtna ukočenost. A braća ko- 
ja su pribivala njegovu preminuću doživjela su Antuno- 
vu smrt kao nekakav predokus buduće proslave. 

Nakon smrti došlo je do teškoća prilikom prijenosa 
posmrtnih ostataka u Padovu. Mjesto Capo di Ponte, 
kojemu je Arcella pripadala, htjelo je silom zadržati 
Antunove posmrtne ostatke, pa su ministar provincijal, 
biskup i padovanski gradonačelnik trebali uložiti sav 
svoj autoritet da Antuna ipak vrate u Padovu. 

Uz golemu silinu naroda - iz grada i širega kraja - 
Antun je najsvečanije pokopan u crkvici male braće. 
Na mjestu te crkvice, Svete Marije, u kojoj je Antun ta- 
ko često Padovancima navješćivao Božju riječ, iz- 
građena je početkom 1232. prva, a nakon daljnjih 


49 


SVETI ANTUN PADOVANSKI 


stotinjak godina druga (sadašnja) grobna crkva. To je 
slavna bazilika sv. Antuna u Padovi, koja se ubraja 
među najveće crkve svijeta. 


- 
+ 


por hin 





Bazilika sv. Antuna u Padovi 

SVETAC 


Smrću sv. Antuna otpočelo je jedno neuobičajeno, u 
svijetu i nepoznato, čašćenje jednog pokojnika. Zacije- 
lo se na zagovorničku Antunovu molitvu za vrijeme 
njegova vremenita života također već mnogo toga bilo 
dogodilo što naravnim putem nije bilo protumačivo. U 
najkraćem vremenu dogodila su se tolika uslišanja u 
molitvama i čudesa na grobu da su se padovanski bi- 
skup, sa svojim klerom, i gradonačelnik, već mjesec da- 
na nakon Antunova pokopa, morali obratiti papi 
Grguru IX. da se udostoji Antuna, i zbog svetosti nje- 
gova života, i zbog izvanrednog štovanja koje mu puk 
iskazuje, a i zbog čudesa koja se stalno događaju, što 
prije uvrstiti u popis svetaca Katoličke crkve. 

Papa je bio veoma ohrabren ovim vijestima i zadužio 
je skupinu kardinali da prouče stvar. Komisija je treba- 
la brižno provjeriti život i čudesa brata Antuna. Taj 
proces ispao je toliko povoljno da je papa proglašenje 
svetim mogao sprovesti i ostvariti već 30. svibnja 1232. 
u Spoletu. Tako se zbilo da Antunu nije prošlo ni godi- 
nu dana od njegove smrti, a da je već mogao biti čašćen 
na oltaru. 

Za blagdan novog sveca odabran je dan smrti, 13. 
lipnja. A dok se pjevala zahvalnica "Tebe Boga hvali- 
mo", papa je toliko bio ovladan radošću da je sasvim 
spontano izveo antifonu za crkvene naučitelje iz 
božanskog časoslova i tako podao čast Antunu kao 

crkvenom učitelju: "O, učitelju vjere i svjetlo Crkve, 
koji si ljubio Božju volju, sveti Antune, moli za nas kod 
Božjega Sina. Amen." 

Već su od početka svi utjecajni ljudi nastojali očuvati 
vih relikvija otišli su u Španjolsku. Najveća relikvija ko- 
ja je došla u Njemačku, komad desne nadlaktice, ostala 
je do danas sačuvana. 


Antun nam dolazi u susret kao tipični izdanak portu- 
galskog viteštva svoga doba. Svoje prvo duhovno 
"krštenje" zadobio je u Redu sv. Augustina, a kasnije se 
okreće Redu male braće, koji je sv. Franjo prvotno bio 
zamislio kao pučko bratstvo. Antun je franjevačkom 
Redu dao novo lice, u svjetlu kojega braći približava 
vrijednost Crkve i odgoja u vezi s teološkim studijem. 
On se strastveno zalaže i bori protiv krivovjerja i u ne- 
bo vapijućih poroka u Crkvi i društvu. 

U službi Bogu i Crkvi Antun se zalaže do posve- 
mašnjeg iscprljenja, pa u dobi od samo 36 godina su- 
sreće "sestru smrt“. Pisac Antunova životopisa "Pučki 
svetac i crkveni naučitelj", Paolo Scandaletti, iznosi na 
vidjelo dosad nepoznate ili na temelju određenih pre- 
drasuda previđene vidike Antunove osobnosti. Pisac 
postavlja život ovog sveca u žarište ondašnjeg doba. Bi- 
lo je to nemirno vrijeme, ispunjeno političkim, društve- 
nim i religioznim napetostima. I dok nas iščitavanje 
ovog životopisa prikiva uz knjigu, doznajemo također i 
mnogo toga zanimljivoga o dogodovštinama i osobama 

onog vremena, prije svega o povijesti i djelovanju Male 
braće, kao i o svagdašnjem životu u samostanima on- 
dašnjeg vremena. Sve u svemu, možemo dobro uočiti 
kako je sv. Antun uspio osvojiti i zadobiti srca svojih 
suvremenika, kao i naklonost cijeloga katoličkog svije- 
ta, sve do naših dana. Antun je tako postao i ostao naj- 
popularniji svetac svega svijeta. 





Veliki Moćnik sv. Antuna 

NAŠI PROSTORI I SVETI ANTUN 


Počet ću od našega vremena, a zatim ću, uz pomoć 
drugih istraživača, baciti pogled u prošlost. 

Glavno suvremeno hrvatsko svetište padovanskoga 
sveca njegova je crkva na Svetome Duhu u Zagrebu, 
pa joj smije pripasti naslov "Hrvatsko nacionalno sve- 
tište sv. Antuna". Sagradiše je i opslužuju hrvatski fran- 
jevci konventualci (Hrvatska provincija sv. Jeronima). 

Gradnja te crkve započeta je 1932. godine za provin- 
cijalata Bone Burića, a završena (ako se tako smije reći, 
jer zvonik do danas još nije podignut, iako odavno po- 
stoje nacrti) 1934. Novosagrađenu crkvu blagoslovio je 
nadbiskup koadjutor Alojzije Stepinac, kasniji kardinal. 
Godine 1988. na pročelju crkve je podignut pozamašni 
svečev kip, što je kod štovatelja sv. Antuna polučilo ve- 
lik uspjeh, jer se prolaznici ne mogu oteti dojmu da ih 
dragi svečev lik poziva k sebi. I doista: tu se slijevaju ri- 
jeke pobožna puka, ne samo na blagdan 13. lipnja, na 
za taj blagdan vezanoj devetnici i trinaestdnevnici nego 
i preko cijele godine. Njemu su posvećeni svi utorci, a 
tada se slave zavjetne mise za štovatelje iz cijeloga 
hrvatskog naroda. Dakle je ova crkva zavjetno svetište 
Hrvata. Nadomak je samostan franjevaca konventuala- 
ca i uredništvo Veritasa, o kojemu ćemo u nastavku 
reći nekoliko riječi. 

Malo sjevernije a povodom 800. obljetnice Svečeva 
rođenja upravo je dovršen karitativno-socijalni centar 

"Dom sv. Antuna", gdje će biti skladišni prostori Carita- 
sa, velika javna kuhinja za siromašne i sobice za 
smještaj takvih učenika. To je golema dobit za širok 
krug korisnika. 

Spomenuti časopis Veritas prvotno se samo zvao 
"Glasnik sv. Antuna Padovanskog", što mu je i sada 
podnaslov. Pokrenuo ga je nazaboravni pater Ivon 
Ćuk, kojega je naslijedio prof. Ljudevit Maračić, sa- 
dašnji provincijal. Općekulturni i vjerski učinak toga li- 
sta golem je, a sveti je Antun u njemu oduvijek bio 
povlaštena tema! 

Kako već sveci premošćuju vremena, tako i naš ne- 
beski Zaštitnik. On čini direktni most, sponu duhovnu, 
između prvobitne, one iskonske franjevačke zajednice 
oduševljenika za život u siromaštvu, lišenih svjetovnih 
briga (nije li to ipak mali bijeg od odgovornosti iz svije- 
ta?) i naše današnje Hrvatske provincije sv. Jeronima. 
Ona je opet direktna baštinica Provincije Dalmacije i 
Provincije Slavonije prije toga, koja je u najzapadnijem 
svom dijelu, u Istri, izdanak Provincije "Marchiae Tar- 
visanae“ suvremenice sv. Antuna. Radilo se baš o Ku- 
stodiji Furlaniji, pod čiju su domenu spadali istarski 
samostani Antunovog doba. 

Trebala bi to biti za nas danas posebna čast. Stoga 
naodmet nije, da bacimo letimični pogled na razvoj do- 
gađaja s tim u vezi, u čemu ću ja čitateljima podastrijeti 
samo ono što su drugi istraživači u našoj Provinciji (dr. 
Marijan Žugaj, dr. Marin Oreb i prof. Ljudevit Ma- 
račić, sadašnji provincijal) o tom predmetu već rekli. 
Neka mi to bude dopušteno. 

Slijedeći uvažene autore dolazimo do spoznaja veo- 
ma zanimljivih za nas, na koje bismo morali biti i više 
ponosni. Citiram: "U Trstu i u nekim drugim istarskim 
gradovima postoji zapisana predaja da je ove krajeve 
osobno pohodio sv. Antun Padovanski, koji je 1229. 
kao lombardski provincijal prošao ovuda propovijeda- 
jući i usput osnivajući samostane. 

Predaja kaže da je Svetac na putu za Goricu skrenuo 
u Trst, a možda i u neke druge gradiće zapadne obale 
istarskog poluotoka, oduševljavajući i pridobivajući 
slušatelje za novi franjevački pokret" (iz djela Lj. Ma- 
račić: Franjevci konventualci u Istri, str.11). Da gornja 
teza nije tek tako sročena ili 'pala s neba* naš autor se 
poziva na prastre, pažnje vrijedne kroničare. "Antu- 
novsku prisutnost na ovim prostorima zapisali su neki 
kroničari. Tako slovenski kroničar J. W. Valvasor u 
svom kapitalnom djelu o povijesti "Vojvodstva Kran- 
jske' - tek da se podsjetimo - piše: 'Iz tradicije koja za- 
služuje povjerenje doznajemo da je 1229. sv. Antun 
obišao Goricu, gdje je u čast sv. Katarine osnovao ka- 
pelu, koja je kasnije preusmjerena njemu u čast. Iz Go- 
rice je osvanuo u Trstu, gdje je stanovao u kući "Fuori 
di Cavana", na mjestu gdje je podignuta prva [ranje- 
vačka crkva, koju je posvetio tršćanski biskup Gerard 
Prvi". Još jedan autor kroničar, Ireneo Della Croce 
1698. bilježi: "...da se, oslanjajući se na neutrtu tradiciju 
predaka, može potvrditi antunovska predaja, prema 
kojoj je Svetac raspalio 'ljudska srca naših sugrađana 

božanskom ljubavlju", čega je vidljiv dokaz osnutak sa- 
mostana oko 1229." 

O. Maračić nije lišen svake dvojbe podastirući svoje 
navode, pa u tom stilu navodi: "...tako su i brojni istar- 
ski samostani podržali predaje kako ih je utemeljio sam 
sv. Antun, što je mnogo lakše tvrditi nego dokazati. 
Ipak, s određenom mjerom opreza može se prihvatiti 
predaja da je u nekim našim mjestima u Istri bio sv. An- 
tun, jer je kao provincijal (1227-1230) po službi morao 
mnogo putovati i u duhu franjevačkog Pravila pohađati 
svoju braću". 

Kako pak dalje misli Sartori, "s velikom vjeroja- 
tnošću istarski su samostani pripadali Furlanskoj kusto- 
diji. To je moglo potrajati sve do 1239. kada su ovi 
samostani u <Isri pripojeni Provinciji Sclavoniae, u kojoj 
su činili zasebnu kustodiju, a ova je - za razliku od osta- 
lih - nosila ime pokrajine (dakle :'Istra'), a ne sjedišnog 
mjesta..." (0.c. str. 12.) 

Autor nam podastire i zaključni podatak: "Uz antu- 
novsku predaju vezuje se osnutak samostana u Trstu, 
Kopru, Puli i, vjerojatno, Poreču. Ostali samostani fra- 
njevaca konventualaca u Istri niču tijekom daljnjih de- 
setljeća: u Piranu (prije 1301), u Balama (poslije 1340), 
u Bujama (prije 1360), u Milju (prije 1389)". 

"Miris svetosti koji je sv. Antun pronio ovim krajem, 
ili bar njegova blizina, morao je privući brojna duhovna 
zvanja, koja će ubrzo potom rađati plodovima svetosti". 
Jedan od takvih je bl. Oton iz Pule. On je "u Pulu mo- 
gao doći prigodom osnutka samostana, vjerojatno u vri- 
jeme provincijalata sv. Antuna, kome predaja i 

pripisuje osnutak samostana" (vidi str. 14 navedenog 
djela). 

Čini nam se da bi vrednovanje franjevačke prisutno- 
sti na našim prostorima - povezano s likom sv. Antuna - 
valjalo još produbiti i proširiti. Dokle ćemo još čekati 
tu priliku? 

PAPINA PORUKA ZA JUBILEJ 
SV. ANTUNA 


S velikom sam radošću doznao da se četiri franje- 
vačke obitelji pripremaju proslaviti prigodnim pothvati- 
ma 800. obljetnicu rođenja sv. Antuna, karizmatskoga 
lika koji se posvuda časti i zaziva. 

1. Cijeli je Franjevački red zauzet pripremom jubile- 
ja ovoga primjernog uzora, zajedno s gradom Pado- 
vom, koji na svojem području prihvaća središte 
antunovske pobožnosti, zajedno s gradom Lisabonom 
gdje je Svetac rođen. Proslava ove obljetnice pokazat 
će se crkveno korisnom ako pobudi zborno utjecanje 
sv. Antunu kako bi njegov primjer i njegov zagovor po- 
taknuli kršćane našega vremena da se zauzmu za posti- 
zanje najviših i najplemenitijih ciljeva vjere i svetosti. 

Kako bi se ova zajednička nada mogla ostvariti, 
nužno je da svi pastiri i vjernici otkriju s iskrenim što- 
vanjem osobu sv. Antuna, prouče njegov duhovni hod, 
uspiju shvatiti njegove kreposti, spremno poslušaju po- 
ruku koja nam proizlazi iz njegova života. 

2. Njegov je životni tijek potrajao svega 36 godina. 
Prvih četrnaest godina proveo je u biskupijskoj školi 
svojega grada. S petnaest je godina zatražio da uđe 
među redovničke kanonike sv. Augustina; u dvadeseti- 
petoj je godini zaređen za svećenika; slijedi deset godi- 
na označenih brižljivim i napornim traženjem Boga, 

dubokim studijem teologije, unutarnjim dozrijevanjem 
i usavršavanjem. 

Bog je u međuvremenu nastavljao ispitivati duh mla- 
doga svećenika Ferdinanda: to je ime bio dobio na krsno- 
me zdencu. U samostanu Svetoga Križa u Coimbri 
upoznao je skupinu franjevaca prvoga poziva koji su iz 
Asiza odlazili u Maroko svjedočiti Evanđelje i uz cijenu 
mučeništva. U toj je okolnosti mladi Ferdinand doživio 
novo nadahnuće: da naviješta Evanđelje poganskim na- 
rodima, bez zaustavljanja pred opasnostima života. 

Ujesen 1220. godine napustio je svoj samostan i 
prešao među sljedbenike Asiškoga sirotana uzevši ime 
Antun. Krenuo je potom u Maroko, ali ga je neka 
teška bolest prisilila da odustane od svojega misionar- 
skog ideala. 

Tako je započelo posljednje razdoblje njegova života 
u kojemu ga je Bog vodio putovima za koje nikad nije 
ni pomišljao da će prolaziti. Nakon što ga je iščupao iz 
njegove zemlje i od njegovih namjera da evangelizira 
preko mora, Bog ga je doveo do življenja ideala oblika 
evanđeoskog života u talijanskoj zemlji. Sveti Antun je 
proživio iskustvo franjevačkog života tek jedanaest go- 
dina, ali je toliko usvojio ideal da su Krist i Evanđelje 
za njega postali pravilo života utjelovljeno u svagdašnjicu. 

Rekao je u jednom govoru: "Radi tebe smo ostavili 
sve i postali siromašni. Ali, budući da si ti bogat, slijedili 
smo te da bi nas učinio bogatima... Slijedili smo te kao 
što stvor slijedi Stvoritelja, kao što sinovi idu za ocem i 
djeca za majkom, kao što gladni traže kruh, kao što bo- 
lesni idu liječniku, kao što umorni traže krevet, a izbje- 
glice domovinu." 

3. Sve je njegovo propovijedanje bilo neprestano i neu- 
morno naviještanje Evanđelja "bez dodatka". Istinito, ad- 
važno, jasno naviještanje. Propovijedanje je bilo njegov 
način da zapali vjeru u dušama, da ih očisti, utješi, rasvijetli 

Na Kristu je sagradio svoj život. Stalni naslovi njego- 
va propovijedanja bile su evanđeoske kreposti, pose- 
bno siromaštvo duhom, blagost, poniznost, čistoća, 
milosrđe i hrabrost mira. 

Toliko je bilo svijetlo njegovo svjedočenje da sam ga 
i ja, za vrijeme svojega hodočašća Svetištu u Padovi, 12 
rujna 1982. godine, želio predstaviti Crkvi, kao što je to 
već prije učinio papa Pio XII, s naslovom "evanđeoskoga 
čovjeka". Sveti Antun je zapravo na izrazit način učio da 
se od Krista i Evanđelja stvori stalno polazište svag- 
dašnjeg života pri osobnim i javnim moralnim izborima, 
preporučujući svima da na tom izvoru napajaju odvažnost 
za iskreno i privlačivo naviještanje poruke spasenja. 

4. Baš zato što je bio zaljubljen u Krista i njegovo 
Evanđelje, sv. Antun je "s intelektom ljubavi osvjetlja- 
vao onu božansku mudrost koju je upio u stalnom 
čitanju Svetoga pisma“ (Pio XII). 

Sveto je pismo za njega bilo "plodna zemlja" koja 
rađa vjeru, utemeljuje ćudoređe i privlači duše svojom 
slatkoćom. Sabrana u zanosnom razmatranju Svetoga 
pisma, duša se otvara - prema njegovim izričajima - 
"otajstvu božanskoga". Tijekom svojeg putovanja Bogu, 
Antun je svoj um napajao na ovoj otajstvenoj dubini, 
zahvaćajući mudrost i nauk, apostolsku snagu i nadu, 
neumorni žar i revnu ljubav. 

Iz žeđi prema Bogu, iz žudnje prema Kristu, rađa se 
teologija koja je za sv. Antuna bila ižarivanje Kristove 

ljubavi: poznavanje od neprocjenjive vrijednosti i spoz- 
naja, novi hvalospjev koji "u Božjem uhu odjekuje i ob- 
navlja dušu". 

Sveti Antun je živio taj način studija sa strašću koja 
ga je pratila kroz cijeli njegov franjevački život. Sam ga 
je sveti Franjo odredio da poučava "braću svetome bo- 
goslovlju", preporučujući mu, ipak, da pripazi u toj dje- 
latnosti kako ne bi ugasio duh molitve i pobožnosti. On 
se koristio svim tada poznatim znanstvenim sredstvima 
da produbi poznavanje evanđeoske istine i da njezino 
naviještanje učini što shvatljivijim. Uspjeh njegova pro- 
povijedanja potvrđuje da je znao govoriti istim jezikom 
kao i njegovi slušatelji, uspjevši učinkovito prenositi 
sadržaje vjere i učinivši da je pučka kultura njegova 
vremena prihvatila vrijednosti Evanđelja. 

5. Od srca priželjkujem da jubilarne proslave u čast 
sv. Antuna omoguće cijeloj Crkvi upoznati sve više 
svjedočenje, poruke, znanje i misijski žar tako velikog 
učenika Isusa Krista i Asiškoga sirotana. Njegove pro- 
povijedi, spisi i nadasve svetost života pružaju i ljudima 
našega vremena vrlo žive i poticajne naznake u zauze- 
tosti koja je potrebna pri novoj evangelizaciji. Danas, 
kao i onda, potrebna je obnovljena katehizacija, ute- 
meljena na Božjoj riječi, osobito na Evanđeljima, kako 
bi se nanovo omogućilo kršćanskom svijetu da shvati 
vrijednost objave i vjere. 

Zajednica vjernih mora uvijek obnavljati svijest o 
vječnoj suvremenosti Evanđelja, priznajući da se preko 
propovijedanja lik Utjelovljene Riječi, kao što se do- 
gađalo pri propovijedanju sv. Antuna, objavljuje i nama 
autentičnim, suvremenim, bliskim našoj povijesti, boga- 

tim milošću i sposobnim uskrsnuti u srcima neizmjerno 
izlijevanje nadnaravne ljubavi. 

Spisi svetog Antuna, tako bogati biblijskim naukom, 
ali isto tako i neprekidno zahvaćeni duhovnim i ćudo- 
rednim pobudama, i danas su uzorak i vodič u propovi- 
jedanju. Oni vrlo mnogo potvrđuju, među ostalim, 
koliko u liturgijskom slavlju homiletska pouka može 
pomoći vjernicima da iskuse djelotvornu nazočnost 
Krista, koji još uvijek naviješta Evanđelje svojem puku, 
da bi dobio odgovor u molitvi i pjesmi. 

Potičem stoga sve članove velike franjevačke obitelji 
da se zauzmu u širenju odgovarajućeg poznavanja sve- 
tog Čudotvorca kojega toliko štuju kršćanske zajednice 
cijelog svijeta. Neka ožive u braći Franjevačkoga reda 
osjećaji autentičnoga žara u naviještanju prave vjere, 
zajedno s harnom i brižljivom pažnjom u propovijedan- 
ju, poznavanjem i vrednovanjem Božje Riječi, nepre- 
kidnom i neumornom odanošću novoj evangelizaciji, 
na pragu već trećeg tisućljeća kršćanstva. 

Moleći Gospodina, Učitelja i Pastira svih duša, da po 
zagovoru svetog Antuna, znamenitog propovjednika i 
zaštitnika siromašnih, svima bude dano da vjerno i veli- 
kodušno slijede nauk Evanđelja, udjeljujem posebni 
apostolski blagoslov vama, cijeloj franjevačkoj obitelji i 
svim štovateljima velikoga Sveca. 


U Vatikanu, 13. lipnja 1994., šesnaeste godine našega 
pontifikata 
Papa Ivan Pavao Il. 
"Brat Franjo", br. 1/1995., str. 8-9. 

PROSLAVA ANTUNOVA 
JUBILEJA KOD HRVATA 


800-toj obljetnici rođenja Sveca svega Svijeta pretho- 
dilo je više svečanosti kod nas, vezanih za svetište sv. 
Antuna na Sv. Duhu, u Zagrebu. Tako je 7. lipnja 
1988. g. tadašnji provincijal Otaca konventualaca O. 
Ferdinand Čavar blagoslovio novi umjetnički monu- 
mentalni i vrlo izražajni kip sv. Antuna, koji je izradio 
akademski kipar prof. Kruno Bošnjak, a koji je potom 
postavljen na kamenom pročelju hrama, a na kamenom 
postolju na visini od 7 m. Kip je težak 500 kg a visok 2,90 
m. Izliven je u bronci. Pogledi prolaznika zaustavljaju se 
na njemu, moleći od sveca pomoć u svojim nevoljama. 

Dok je u Padovi 15. II. ove 1995. g. bila otvorena 
Antunova jubilarna godina - 800. obljetnice njegova 
rođenja, deset dana nakon toga iz Italije je - preko slo- 
venske granice - stiglo izaslanstvo franjevaca konven- 
tualaca noseći sobom Antunovo pozlaćeno poprsje i 
moćnik, u kojemu bijaše Svečeva rebrena kost, najbliža 
srcu, i jedna grlena koščica, koje simboliziraju Antuno- 
vu žarku ljubav prema Bogu, što ju je nosio u srcu, i 
njegovu propovjedničku aktivnost. 

Uz pratnju mnoštva vjernika, redovnika, svećenika i 
redovnica, predvođenih provincijalom ocem Ljudevi- 
tem Maračićem, dok su franjevački klerici na svojim ra- 
menima nosili Svečevo poprsje, u svečanom slavlju 
ophod se kretao prema Svetom Duhu, velebnom Antu- 
novu hramu, gdje je slijedila koncelebrirana sv. Misa, 

predvođena od predsjednika Vijeća franjevačkih zajed- 
nica a provincijala kapucina 0. Jure Šarčevića. 

Od subote na nedjelju slijedilo je Bdjenje mladih. 

Sutradan je, u nedjelju, uzoriti kardinal Mons. Fran- 
jo Kuharić predvodio svečano bogoslužje, naglasivši u 
svojoj homiliji Svečev lik i poruku. Naglasio je da je 
Antun iz kontemplacije i šutnje izišao na trgove da na- 
viješta Evanđelje, a riječ mu je donosila plodove 
obraćenja. Istaknuo je Antunovu poruku: borbu protiv 
grijeha, a za dolazak kraljevstva Božjega, snagom 
Evanđelja i cijenom Kristove žrtve ljubavi na križu; 
borbu protiv zla žrtvom, molitvom i pokorom. Molio je 
za hrvatski narod čudo pravednoga mira. 

Popodne je Svečev moćnik donesen na Kaptol, gdje 
je u franjevačkoj crkvi slijedila svečana sv. Misa, pred- 
vođena od provincijala oca Mirka Mataušića, a propovije- 
dao je 0. Linić. Večernju sv. Misu predvodio je apostolski 
nuncij Mons. Giulio Einaudi, a propovijedao je o. Bona- 
ventura Duda: o pokorničkom, molitvenom i karitativ- 
nom djelu sv. Antuna - kao promicatelja socijalne pravde. 

Oproštajnu sv. Misu, u ponedjeljak, predvodio je o. 
Ljudevit Maračić. Kroz cijelo vrijeme slavlja bilo je na- 
zočno silno mnoštvo, kao velika rijeka sjaja, dok je pje- 
sma odjekivala kao "šum silnih voda" (Otk 19.6). 

Iz Papine poruke i Pisma generalnih ministara fran- 
jev. obitelji Antun se ističe kao: 

vrstan poznavalac Svetoga pisma, zanosni propovjed- 
nik Božje Riječi, teološki učitelj subraće, promicatelj so- 
cijalne pravde, ljubavi i mira, čudotvorac, koji je kroz 
kratki svoj vijek ostvario savršenstvo ljubavi prema Bo- 
gu i bližnjemu, koje je sam Bog potvrdio mnoštvom čude- 
sa. Njemu se u svojim nevoljama utječu i vjernici raznih 
ispovijesti te je s pravom nazvan "Svecem svega svijeta". 

(S. M.) 

JEDNOSTAVNA MOLITVA 


Sv. Antunu Padovanskom 
u povodu 800. obljetnice 
njegova rođenja (1195-1995) 


Čudesan si, Gospodine, u svetima svojim 
kojima daješ mudrost svoje Riječi 
nakon patnje i poništenja, 
kao i milome Antunu, 

redovniku skromnom. 


On Te je u šutnji i poniznosti srca tražio, 
zvao i našao 
i ti si mu otkrio krasotu 
Bića svoga 
i svoju si mu mudrost 
u mjeri obilnoj dao. 


O Tebi je zborio 
kao zlatna harfa 
čiji je odzvuk u srcima zatitrao 
kroz Prostor i Vrijeme, 
i mnogi se zalutali s puta vratio, 
i mnogi je duh za Tebe znao. 


Divan si, Gospodine, u svome Svecu 
koji Te je proslavio 
navješćujući Tvoju Riječ 
od koje je i sam crpio život i pomlađenje. 

On Te je - u Križu - nosio, a Riječ je nosila njega 
i bila je puna Tvoje ljubavi, 
kojom je dušu hranio svoju 
i primao od Duha Tvoga novo rođenje. 


Sladak si, Gospodine, u duši miloga Sveca, 
koji je ljubav Tvog Srca kušao. 


Zato je privlačio, 
kao brat i otac Franjo, 
ne samo ljude nego i prirodu - 
ptice i ribe 
i divlji vuk ga je slušao. 
Daj mi, Gospodine, da od Tvoje ljubavi živim 
i da je drugima preko raspeća nosim - 
ko duga preko svoda prekrasne boje svoje... 


I da istu ljubav i milosrđe Tvoje 
za se i za mnoge prosim. 


Daj mi od bogatstva Bića svoga, 
sav žar i krasotu svoju... 


I da budem poput Antuna brata 


hvala Ljubavi Tvoje, 
navješćujući i svima odražavajući 
otkupljenje 


i dobrotu Tvoju. 


11. 4. 1995. 
S. Marija od Presvetoga Srca 


ANTUNOVI 
PROPOVJEDNIČKI BISERI 

ANTUNOVI PROPOVJEDNIČKI 
BISERI 


Ovaj moj izbor iz propovjedničkih bilježaka našega 
sveca (mahom vezanih za pojedine blagdane u crkve- 
noj godini) pripremio sam za časopis Veritas, a u per- 
spektivi svečeva jubileja. 

Ovdje ga donosim uglavnom kako je objavljen u to- 
me časopisu, obavivši neka sitna dotjerivanja. 

Zapis u kojemu Antun Isusa vidi u metafori trkača 
atletičara u ovoj se knjizi objavljuje prvi put. 

Inače, "Biseri" su počeli izlaziti u Veritasu s brojem 
6/1993., pa dalje do kraja te godine, na tzv. Antunovoj 
stranici. 

Nešto je upotrijebljeno i za divot-izdanje broja 
11/1994., koji je sav tiskan na kunstdruck-papiru s obzi- 
rom da je neposredno vezan za Antunov osamstoti 
rođendan (1995.), jer donosi kalendar 1995. godine 
(1195 - 1995), a zbog posebnih je razloga tiskan u Italiji. 


Iz prebogatog rizničkog blaga u sferi propovijedanja 
izdvajamo tek ponešto. 

Onako kao što sunčeva zraka sa sunca silazi, obasja- 
va svijet, a da se ipak ne rastaje od sunca, jednako je ta- 
ko i Sin Božji od Oca izašao, svijet obasjao svojim 
božanskim svjetlom, a da se nije odijelio od svog Oca 
nebeskog. 

Ipak je on jedno s Ocem, kao što on to sam kod Iva- 
na (10, 30) zasvjedočuje: "Ja i Otac jedno smo". 


+... 


Desnica Očeva - to je njegov Sin, Bogočovjek Isus 
Krist, koji je svaki čas spreman objeručke zagrliti izgu- 
bljenog sina (iz prispodobe) pri njegovu povratku kući. 


+... 


Promatraj sve svoje djelovanje i činjenje stalno u 
svjetlu siromašnog i poniznog Utjelovljenja, nabijena 
gorčinom trpljenja Kristova. 


Riječ "supatiti, supatnja" dolazi od: suosjećati s 
tuđom nevoljom, bijedom. Zove se to supatnja, jer se 
ljudsko srce ispunja patnjom, ali i sumornošću, natmu- 
renošću poradi tuđe patnje. U Bogu pak samo može 
postojati supatnja bez natmurenosti, sumornosti srca; 
mi to stoga nazivamo smilovanje - milosrđe, jer se to 
može izjednačiti s djelatnim milosrđem - smilovanjem. 
O njem veli Gospodin (Lk 6,36): "Milosrdni budite!" 
No, čovječe, pripazi na slijedeće: Kao što s tobom ne- 
beski Otac pokazuje trojako smilovanje, tako bi ta- 
kođer i ti trebao imati trojako smilovanje s tvojim 
bližnjim. Krasno je, prostrano (kao sinje more!) i dra- 
gocjeno smilovanje Oca. 

Krasno - jer nas krasi (čisti!) od grijeha; prostra- 
nojsinje - jer se u tijeku vremena po dobrim djelima na- 
daleko širi; dragocjeno - jer uvire u radosti vječnog 
života, a u tome je za nas najveći biser. Tako bi trebao 
svatko od nas prema svom bližnjem iskazivati trojako 
smilovanje/milosrđe. Ako se ogriješi opet o tebe, opro- 
sti mu; ako s puta istine skreće na put zablude, pouči 
ga; ako bi se pak našao da je gladan, podaj mu okrepu, 
ono što je potrebno za života. 


+. 


Tako je zborio sv. Antun! Hoćemo li reći da ni to ne 
valja? 

A što nam valja? Zar povlađivanje ušima i očima 
našim? Čisti izvori nauka Božjeg kao da ne prijaju 
našim konsumističkim opredjeljenjima. Govor koji nas 
opominje i potiče na pokoru ne dopire do naših ušiju, 
"prohujalo s vihorom". Mi tjeramo samo svoje. Ono što 
nama ugada. 

Svako je stvorenje djelo Božje. Onoga tko ga pravo 
promatra, ono privodi k spoznaji njegova Tvorca. I sad 
gledajte - ako je ljepota stvorenja već tako pozamašna, 
kolika li tek mora biti onda ljepota Stvoritelja? Stvo- 
renje nas automatski upućuje na Stvoritelja. 

Mudrost Stvoriteljeva isijava, zrači iz njegova djela. 
Mnogi što uranjaju u misaoni svijet, ne uvažavaju tu 
činjenicu, niti s poštovanjem gledaju na djela ruku Nje- 
govih (usp. Ps. 110,7), štono ih On steče na križu rva- 
jući se sa sotonom i otevši iz njegovih pandža ljudski 
rod. 

Tri vrste žitarica posijao je Krist na zemlji; svoj sveti 
hvalevrijedni život, navještaj Kraljevstva nebeskog i 
svoja čudesna djela ili čudesa. 


*.. 


Pri stvaranju svijeta daje nam se Isus Krist upoznati 
kao Gospodin Slave. Kod strogog konačnog suda vidjet 
ćemo ga opet kao proslavljena Gospodina, jer će tada 
kao jedincati sudac dodjeljivati svakome što je pravo - 
po djelima njegovim. U vremenu između stvaranja svi- 
jeta i posljednjeg Suda očitovat će se još na jedan dru- 
gačiji način: kao noćni stražar - (usp. Iz 21.11). 
Gospodin je jasno prihvatio obličje Sluge, da bi mogao 
bdjeti i sam nad svojim slugama (Filiplj. 2,7). Stoga Lu- 
ka (6,12) može govoriti za nj: "Po cijele bi noći provo- 
dio u ustrajnoj molitvi Bogu". Kao noćni čuvar zaista bi 
provodio po cijele noći u svesrdnoj zauzetoj molitvi, ne 
kao da njemu samom to treba, već za sva svoja stvoren- 
ja za čije otkupljenje on i jest sišao na zemlju. Kao 
noćnog stražara ili čuvara možemo ga vidjeti također u 
njegovoj izobilnoj patnji, stradanju, kako Luka (22,41) 
izvještava: "Odmakne se tj. udalji se - od njih koliko bi 
se kamenom moglo dobaciti, te se usrdno molio na go- 
lim koljenima". Sam samcat molio je on za sve, jer je 
isto tako htio da on sam-samcat za sve trpi, podnese 
muku i stradanje. 

s. 


Postoji dvojaka bol: bol zbog krivnje i bol poradi 
kazne. Ovu "bol zbog kazne' Krist je preuzeo na se, ali 
ne i "bol zbog krivnje". 


Na križu Krist je razotkrio dubine svoje mudrosti i 
znanja, jer kada je đavao navalio na njegovo čovještvo, 
On ga je uhvatio na udicu svoga božanstva. 


++. 


Da - bile su to vrsne propovijedi za vrsno, briljantno 
slušateljstvo. Možemo li se mi pohvaliti da smo barem 
vrsni ako ne briljantni slušatelji? Ili smo pospani slijepi 
miševi, pa nas jedva gromoglasni bruj zvona probudi, a 
gdje će pretiha, mucava, jedva sročena riječ propovjedni- 
ka? 

Čovjek u teškom grijehu ništica je, jer Bog - jedino 
potpuno biće - svojom milošću nije u njemu. Stog veli 
sv. Augustin: "Kad ljudi griješe podliježu ništavilu". No 
ako se čovjek Božjom milošću gane na pokoru, porađa 
se u njem novo stvorenje (Gal 5, 16); nastaje nova gri- 
jeha lišena (očišćena) savjest. 


LIKE 


Tko ima pravo pokajanje ne ispričava se kako bi 
obezvrijedio svoje grijehe, prikazao ih od manjeg 

značenja. U svoj otvorenosti priznaje svu rugobu koju 
je natovario na se, i srami se pred pogledom Božjim, a 
ne ljudskim. 


Ima ih kojima kod ispovijedi staje govor (jezik) pa 
takav jedva da promrsi koji od grijeha. Samo mucajući 
polazi mu za rukom priznati svoje grijehe, pa se on je- 
dino stidi, što ih treba priznati, umjesto da se stidi što ih 


je počinio. 


+... 


Svakog propovjednika trebalo bi resiti znanje i pro- 
nicljivost. Ponajprije, on bi trebao dobro znati razliko- 
vati: što, kome i kada propovijeda. Potom bi morao 
kod sebe samoga dobro raščistiti: da li to što drugima 
propovijeda, također i sam sprovodi u djelo. 


Dodavati u jedan već ionako prepuni sud, značilo bi 
prosipati. Slično tako u jednu dušu, koja je sasma 
prožeta Božjom milošću, ne može prodrijeti kaljavost i 
smrad grijeha. Ali zato se do kraja moramo ispuniti 
Božjom milošću - bez ostatka. Milost zahvaća sve i nije- 
dan djelić ne ostavlja slobodan, tako da njezina suprot- 
nost (tj. grijeh) ne može niti ostati, zadržati se, niti 
nastaniti se. 

Ono što netko posvema stekne, želi to također sa- 
sma posjedovati. Duša je neiskazano prostrana i ništa 
je osim Boga ne može ispuniti, ta Bog je veći od našeg 
srca i znade sve (1 Iv. 3,20). 


Sva naša nastojanja neće uroditi plodom, ako nam 
Božja pomoć nije sklona. Što počinje stasati s Božjom 
asistencijom, to će moći uspješno napredovati. Što ko- 
rača naprijed, ostat će sačuvano. Što ostaje sačuvano 
utvrđuje kršćanina u pobožnosti i kruni ga pohvalni- 
com vječnoga života. 


+. 


Čini nam se da se Božje zaštite lako možemo odreći, 
bez nje biti, ali samo tako dugo dok je stvarno posjedu- 
jemo. Za naše vlastito otrježnjenje Bog nam je nekada 
sustegne, kako bismo bolje spoznali da je čovjek bez 
Božje zaštite naprosto ništica - ništa. 


*.t 


Istom na sunčanom svjetlu uspijeva nam vidjeti 
prašinu. Nekako slično tako polazi nam za rukom tek u 
svjetlu života nekog sveca uvidjeti naše pogreške. 
Prašina su najfinije i najsitnije čestice zemlje, koje su 
nam vidljive na sunčevu svjetlu. Ako smo slijepi i svojih 
vlastitih pogrešaka ne vidimo, nema za to nikakova 

drugog razloga nego li je taj da primjere života svetaca, 
koji nam svijetle, ne promatramo, ne izučavamo i ne 
nadahnjujemo se na njima. 


*.. 


Ništa osim Boga ne uspijeva zadovoljiti duh čovjeka 
koji u zbiljnosti samo za Bogom teži; samo je njime opi- 
jen. 


+... 


U opasnosti su da se iznevjere znanosti svete bogo- 
objave one kleričke osobe koje se čak njome bave, ko- 
jima je ona "zanat", ali samo radi ljudske hvale i 
častohleplja, a ne i da njome izgrađuju ljude. 


*.. 


Što reći o kleričkim osobama i crkvenim dostojan- 
stvenicima? Ako se poneki biskup ili crkveni prelat 
ogriješi o odredbe Aleksandra, Inocenta (ondašnjih pa- 
pa) ili nekog drugog pape, smjesta uslijedi prijava (op- 
tužnica). Na prijavu slijedi poziv na razgovor 
(opravdanje), na poziv iznošenje dokaza, na izvođenje 
dokaznog materijala, a kao posljedica dolazi skidanje s 
položaja ili premještaj. Je li se pak tko teško ogriješio o 
Kristovo Evanđelje, što nam ga ipak na prvom mjestu 
valja slijediti, tada se obično ne nađe nitko tko bi tak- 
voga optuživao, tko bi ga kudio i prekoravao, jer svi 
ipak gledaju i traže - pa i pri optuživanju nekoga - svoju 

korist i svoju prednost. Nema ga tko bi istinski tražio i 
zastupao stvar Kristovu (Fil 2,21). 


*.. 


"Pasi ovce moje", reče Gospodin Petru (Iv 21.7). 
Ako bolje uočimo, tri puta je rekao Gospodin: "Pasi 
ovce moje", ali ama baš niti jednom, da bi ih morao 
strići ili musti! (I uočimo još ovu izražajnu nijansu): 
Ako me ti ljubiš radi mene, a ne radi sebe (tebe), tada 
ih pasi kao moje, a ne kao tvoje tj. svoje ovce. Promiči 
kod njih moju a ne svoju čast i diku, nastoj ih predobi- 
vati za mene, a ne za sebe; jer ljubav spram Bogu mora 
se zasvjedočivati ljubavlju prema bližnjemu. Jao si ga 
onome, tko bi ih samo jednom izveo na pašnjak, a s 
druge strane bi ih tri ili četiri puta muzao ili strigao. 


*.. 


... wo 


trebno je troje. 1. Mora u samom sebi biti postojan, 
čvrst, stabilan; 2. što se zrenika tiče mora se uzdići što 
više k Bogu; 3. mora biti svjetionik za bližnje - okolinu. 


*... 


Pravednost jest ona krepost, vrlina, koja već prema 
ispravnoj prosudbi svakom pojedinom daje ono što mu 
pripada, i tako u isto vrijeme stvara stanje pravde, pra- 
vednosti, izbalansiranosti i uravnoteženosti. Praved- 

nost ili pravda jest stoga zapt duha, harmoniziranost 
duha i staloženost gdje se olako ne previđa dobro cjeli- 
ne, a svakom se pojedincu iskazuje dužno poštivanje. 

Na pravednost dakle spada: Boga se pribojavati, po- 
božnost, dobrotu i čovjekoljublje visoko cijeniti, ljubiti 
dobro, mrziti zlo, zloću i revnosno (žustro) surađivati s 
milošću Božjom. 

Ispravno propovijeda onaj tko svojim djelovanjem 
(činjenjem) zaista i potvrđuje to što svojim ustima zbori. 
Tko kruh Riječi Božje tako priopćava i ne zanemaruje za 
istinu svjedočanstvo davati, u ovom i u budućem životu 
zadobit će blagoslov. No koliki su danas na riječima pre- 
slatki, ali im djela posvema odudaraju od slatkorječiva i 
zavodljiva naučavanja. Ili: koliki se danas umiljavaju na ri- 
ječima, a na djelima su tako odurni, odvratni. 


*.. 


Moliti možemo na trojaki način: srcem, ustima i ru- 
kama (sklopljenim). Veli se za prvi način molitve (Sir 
35,21): "Ponizna molitva probija nebesa". Za drugi (Ps 
87,3): "(Do)pusti da moja molitva dopre preda Te". Za 
treći napokon (1 Sol 5, 17): "Molite i ne prestajte!“ 

U ovom posljednjem smislu ne prestaje moliti svaki 
onaj koji ne prestaje činiti dobro. 


».. 


Kada potamni sunce i kad zavlada pomrčina sunca, 
izgube svoj raskoš i sjaj sve boje, sve divote svijeta, sve 

varave časti i odlikovanja. Kad očima promatram svog 
Boga, svog Ljubljenog, svog Isusa na križu, čavlima pri- 
kovana, kako ga octom i žuči napajaju, Isusa okrunjena 
trnjem, izbljeđuje svaka ljepota, svaka čast, svako 
odličje i svaka prolazna raskoš, te mi jasno postaje ka- 
ko je sve to zapravo Ništa i Ništavilo. 


JE] 


Poput atletičara trkača Krist je bez po muke 
pretrčao svoju stazu. Po svojoj božansko-ljudskoj nara- 
vi daje nam primjer junaka i time nas potiče da ustraje- 
mo na njegovu putu (Ps 18,6). Budemo li ga 
nasljedovali, uspješno će se dovršiti djelo (spasenja) ra- 
di kojega je došao na svijet. Tko ga dakle hoće slijediti, 
mora sve ostaviti, predati i prezreti, jer ako zadrži sve 
svoje terete, neće moći s Kristom trčati, ni Krista na 
trkaćoj stazi slijediti. 


*.. 


Dobri Isuse, kako mora biti sretan čovjek, kada se 
tebi dopada, a kako nesretan, kada se on jedino samom 
sebi sviđa! Hoćeš li se Bogu dopasti, svidjeti? Prijeko je 
potrebno zazirati od samog sebe. 


".. 


Smijemo li razmišljati nad svim ovim biserima misao- 
nim? Varnice su to asketskoga duha Antunova, kojeg 

jedva da u svom snobizmu i modernom hedonizmu svi- 
jeta razumjeti možemo. 

Širok je i prostran put ove zemlje (misli se prema 
Evanđelju: koji vodi u propast - m. 0.) za djecu tj. sino- 
ve svijeta, ali i nije dovoljno prostran isti ovaj put u 
slučaju kad se oni dobro ponapiju, jer poznata je činje- 
nica da za jednog pijanca pa nek je i najširi, svaki put 
biva preuzak ili pretijesan (usp. Mt 7,13). Grijeh koči 
slobodu pokretljivosti čovjeka; koliko god siromaštvo i 
posluh ograničuju njegovu slobodu, toliko ga ipak istini 
za volju čine i slobodnijim, jer siromaštvo nas zapravo 
čini bogatijima, a posluh doista slobodnijima. 


Pretvorica, licemjer posti s nakanom da ga se hvali, 
škrtac s nakanom da puni svoj novčanik, pravednik pak 
kako bi se Bogu svidio. 


s... 


Ljubljeni Očev Sine, Isuse Kriste, ti ravnaš svim 
našim dobrim djelima. Tebi pripada sva hvala, svaka 
čast, svaka nagrada i svako iskazivanje počasti, jer ti si 
A (alfa) i O (omega); početak i završetak (Otk 1,8). 

U tvojoj samilosnoj dobrostivosti i ljubavi podario si 
meni nedostojnome milost, da sam-dugo žuđenome 
kraju ovog djela-smio doći. Draga braćo! Ja najneznat- 
niji među vama svima, vaš brat i sluga, napisao sam ovu 
knjigu, da vam podarim malko radosti, veselja, kako bi- 

ste izgrađivali vjernike, a mene rasteretili od krivnje 
grijeha. Olakšali mi malo. Zato vas molim i utječem 
vam se stalno. Kada budete pri čitanju ovog djela, pri- 
nesite za mene, svog subrata, svoj molitveni spomen 
Bogu, Sinu Božjemu, koji se na drvu križa za nas prinio 
Bogu Ocu. 

Isto tako vas također molim, ako u ovom (propov- 
jedničkom) djelu nađete nešto što izgrađuje i što tješi, 
nešto što je dobro rečeno i na dobro usmjereno odno- 
sno dobru podređeno, iskažite za to svetom i blagoslo- 
vljenom Sinu Božjem, Isusu Kristu, svaku hvalu, diku i 
čast. Ako pak naiđete na nešto besmisleno, nezgrapno, 
glupavo, na nešto nejasno, nerazumljivo i manje dobro 
sročeno, pripišite to mojoj nedostatnosti, kratkovidno- 
sti, slabašnosti, nedorečenosti i mom nerazumijevanju, 
neznanju! 


*.. 


Tako je govorio, a tako i danas govori sv. Antun. Ne- 
namelljivo, ali prodomo i neodoljivo. Bez velike retorike, 
ali s puno šarma. Nadasve: jednostavno! Onako kako to 
danas posebno žele mlada srca. I nije bez razloga Antun 
napose zaštitnik mladih i nevinih. Pred njega dolaze 
mladi bračni parovi. Da primi njihov zavjet vjernosti. Da 
ih blagoslovi u obitelji željikovanom plodnošću. Da rijeka 
života struji i prostruji njihovim uzajamnim predanjem 
za dobro svega svijeta. 

Navjestitelj i svjedok Riječi - Ljubavi 


Dana 30. svibnja 1232. g. papa Grgur IX. (bivši kar- 
dinal Hugolin, pokrovitelj Reda Sv. Klare) proglašuje 
Antuna Padovanskoga (rođena 1195. g.) svetim - za ne- 
punu godinu nakon njegova preminuća - čemu nema 
primjera u Kat. Crkvi, sve do naših dana. A mogao je to 
učiniti zbog njegovih izvanrednih kreposti, uzorna živo- 
ta, savršene ljubavi prema Bogu i bližnjemu, što je sam 
Bog već za Antunova života potvrdio mnogobrojnim 
čudesima, a posebno nakon njegove blažene smrti, koja 
je uslijedila 13. lipnja 1231. godine. 

lako se od XVI. st. Antun časti kao naučitelj Crkve, 
papa Pijo XII. je to i službeno potvrdio 16. I. 1946. g. te 
je Antun dobio liturgijski naziv "Doctor evangelicus". 

Ne samo da je izvrsno poznavao Evanđelje nego ga 
je isto tako živio i provodio u djelo; vjerno ga izvršavao 
i nemorno propovijedao. 

Snagom Evanđelja, kao i njegov duhovni otac i 
učitelj Franjo, preobražavao je duše, vraćao sa zaluta- 
loga puta grješnike, raskolnike; mijenjao socijalne 
strukture, pa je npr. u Padovi izglasan zakon, na Antu- 
nov prijedlog (što se i u samom Zakoniku ističe) da nit- 
ko zbog dugovanja i zaduženja ne smije biti lišen 
osobne slobode. 

Bilo je to vrijeme velikih društvenih previranja XIII. 
stoljeća, vrijeme pobuna i borbi između pučana- 
građana i plemića; između stranaka: gvelfa i gibelina; 

vrijeme ratova i vjerskih zabluda, pojave katara - val- 
denza i albigenza. U ovaj nemirni svijet duhovnih za- 
bluda i zala Bog će uvesti Antuna, prethodno ga 
osnaživši i učvrstivši svojim besmrtnim Duhom, i tu će 
mu pripraviti krunu duhovnoga mučeništva umjesto fi- 
zičkoga, koje je Antun želio postići kada se uputio 
lađom na Istok, da bi za Krista svjedočio svojom krvlju, 
u Maroku, kao i Franjini prvi mučenici. 

Da, Bog mu sprema teže mučeništvo među "svojima" 
među otpadnicima, grješnicima, krivovjernicima, bijed- 
nima i zalutalima, za čije će se vječno spasenje Antun 
boriti - naoružan snagom Evanđelja - sa silama Tame. 

Upravo izvrsno poznavanje Svetoga pisma omo- 
gućilo je Antunu da je razotkrivao vjerske zablude i na- 
trag privodio u stado Kristovo mnoge zalutale duše. 
Svojom izgrađenom osobnošću, duhovnim likom obli- 
kovanim po uzoru na Krista, bogatom dušom i znan- 
jem, a pun revnosti i žara, neokaljana ćudoredna 
života, sjajno blistave kreposti i čistoće poput ljiljana, 
ljubavi žarke i mirisne poput ruže, a poniznosti poput 
ljubice, Antun je širio miomiris Božjega duha i pri- 
vlačio Bogu duše, navješćujući Riječ života. 

I sam Sv. Otac - Ivan Pavao II. u svojoj Poslanici po- 
vodom Antunova jubileja - 800. obljetnice rođenja - 
ukazujući na Antunovo navješćivanje Evanđelja, ističe 
kako je ono vječno suvremeno, bogata duhovna riznica 
za sva vremena, i naglašava kako i našemu vremenu 
bi duša pribjegla otajstvima božanskoga, jer u Evanđelju 
se krije uvijek živa i djelotvorna snaga Riječi, mistična 
snaga i djelovanje Duha Svetoga. 

Na kraju knjige je dodatak - izbor iz Antunovih pro- 
povijedi, koji su uistinu kao duhovni biseri, puni sjaja, 
jednostavnosti i ljepote, bistrine. 

Antunov stil je slikovit, metaforičan, jezgrovit, izražajan, 
sugestivan. Privlači srca, liječi rane, rasvjetljuje dušu, 
duh, srce - um i osnažuje za krepostan život; za ljubav 
prema Bogu i bližnjemu. A služi se naravnim slikama 
da izrazi nadnaravna-duhovna stanja, da uvede dušu u 
otajstvo ljubavi. 

Svu hvalu i slavu pridaje Tvorcu, sve k Njemu upra- 
vlja, motreći u svemu Krista kao uzor i ukazujući na 
Njegov primjer, kao što je Ivan Krstitelj ukazivao na 
Isusa: "Evo Jaganjca Božjeg koji uzima grijeh svijeta" (Iv 
1,29). 

Zalažući se za osobnu izgradnju - svetost i djelotvor- 
nu ljubav prema bližnjemu, zbog ljubavi prema Bogu, u 
svojim propovijedima naglašava dužnost našega smilo- 
vanja prema bližnjemu, kao što je sam Bog bio milo- 
srdan prema nama. 

Antun je slijedeći Istinu, odražavajući Ljubav, 
opečaćen znakovima muke svoga Spasitelja, oslobođen 
Duhom od sebe i od ljudskih obzira, motreći svu stvar- 
nost u svjetlu Evanđelja i njime tumačeći događaje i da- 
jući odgovore, vršio veliki utjecaj na duše, na svoje 
suvremenike, ne ustuknuvši ni pred silnicima, borio se 
za svoje duhovno stado i štitio ga od vukova... 

Zahvaljujemo ocu Marijanu Kovaču, požrtvovnome i 
neumornome misionaru, apostolu Riječi, što nam je 
pripremio i ovo djelo u okviru Antunova velikoga jubi- 
leja-800. obljetnice rođenja, znajući uvijek izabrati ono 
što je aktualno za naše vrijeme, uočavajući bitne sa- 

stavnice Svečeva djela i glavne misli, osvjetljujući ih i 
nama predajući svojim lijepim stilom, izražajnom sna- 
gom, kako bi nam koristili, želeći prosuti nadnaravni 
sjaj na mnoge duše i obogatiti ih plodovima Riječi. 

I nama, u ovoj godini Antunova jubileja, dao mili 
Svetac uz "čudo pravednoga mira" (kard. Kuharić) i 
svjetlo Riječi i ljubav Ljubavi za duhovno-moralnu ob- 
novu našega naroda, koji posebno časti njega, trajno ga 
zazivajući u svojim nevoljama, kako bi živio životom 
dostojnim čovjeka i imao pravo na vječnu baštinu u 
Eshatonu. 


S. Marija od Presvetoga Srca 


19. travnja 1995. 


konventualaca, 
koji je 

na kraju mise 
podijelio blagoslov 
s malim moćnikom 
sv. Antuna. 





SVETI ANTUN PADOVANSKI 


2 : M \ 
/ i 
\ 
i : 
\ 
[ : | 
: : h I RNA toni on = \ 
\ rr VR KOJ aKOTERII ] 
N . R miu nas 
Ha Vode A M HLK U 2, ji 
M 






DTBGI MUŽU — koda obiea Grepiku : 
A gatanje koi Po Ričina (adi 





Najstarija kuća u mjestu Plešcina (Gorski kotar). 


Stara kuća obitelji Grajski-Kovač u Plešcima. Tu se rodio autor knjige, pa- 
ter Marijan Kovač. Sagrađena je oko 1695., danas više ne postoji. (Crtež tušemn 
akademskog slikara Andrije Zbašnika iz Čabra.) 

BILJEŠKA O PISCU 


Ovo je šesta knjiga neumornog i važnog vjerskog 
pisca oca Marijana Dominika Kovača, franjevca kon- 
ventualca, dugogodišnjega dušobrižnika naših ljudi u 
Njemačkoj, pa se nakon pete knjige neće ovdje detaljni- 
je o njemu govoriti, jer potrebe nema. Svi ga znamo. 

Ipak evo dva-tri podatka. 

Rodio se prije pedeset dvije godine (27. 10. 1943.) u 
Plešcima u Gorskom Kotaru, te je zasad prvi svećenik 
iz svojega mjesta. Na stupanje u Franjevački red potak- 
nuo ga je vinkovački svećenik otac Vinko Pehar, a na 
književni i publicistički rad potaknuo ga je profesor 
književnosti u Gimnaziji na Šalati u Zagrebu poznati 
isusovački pisac Josip Badalić, autor nenadmašne mo- 
nografije o pjesniku Milanu Paveliću. 

Nakon završenoga bogoslovnoga fakulteta i za- 
ređenja za svećenika (31. 3. 1968.) bio je pastoralni 
radnik na više župa u domovini, pretežito u riječkoj re- 
giji, a sada je već mnogo godina misionar za naše ljude 
u Njemačkoj (Hanau). 

Pored djelovanja u književnosti i publicistici, odliku- 
je se pastoralnim i nadasve karitativnim radom. 

Kao književnik i publicist ima i dalje velike planove. 
Sprema nove knjige. Pri Društvu hrvatskih književnika 
u tijeku je procedura za primitak oca Marijana Kovača 
u to ugledno društvo. 

Svevlad Slamnig 

